Modal RM 8 Sahaja Lelaki Ini Tunjuk Cara Baiki Peti Sejuk Yang Rosak

Peti sejuk merupakan perkakas rumah yang paling popular ; setiap kediaman WAJIB dilengkapi sekurang-kurangnya sebuah peti sejuk. Ia diperlukan sebagai salah satu ruang penyimpanan makanan yang amat penting di dalam sesebuah rumah. Suhu peti sejuk yang lebih rendah daripada suhu bilik dapat merendahkan kadar pembiakan bakteria dan menjadikan makanan yang disimpan tahan lebih lama dan kurang berlaku kerosakan.

Tetapi apabila sudah tiba masanya, peti sejuk tidak lagi berfungsi seperti sepatutnya. Kadangkala bahagian sejuk beku tidak membekukan dan bahagian bawah pula hanya mengeluarkan udara yang sama seperti suhu bilik. Perkara ini sudah tentu akan membuatkan anda kaget. Perlu ke nak beli peti sejuk yang baru? Sebuah peti sejuk bukannya murah.

LANGKAH #1
Alat yg diperlukan :

LANGKAH #2
Pastikan kepala power plug dicabut dahulu.

LANGKAH #3
Buka penutup bahagian atas dangan mengumpil pelekat bulat dan buka skru (bulat merah)

LANGKAH #4
Pasang kembali kepala plug. Switch “on”. Jikalau kipas yg dibulatkan merah masihberfungsi bermakna mungkin masalahhanya pada defrost thermostat sahaja.Cabut kembali power plug. Kemudian tanggalkan juga cover ini.

LANGKAH #5
Penutup yg telah ditanggalkan.

LANGKAH #6
Defrost thermostat

LANGKAH #7
Buka plastik yg membalut socket wayar dan cabut socket wayar defrost thermostat.

LANGKAH #8
Gantian yang dibeli dgn harga RM8. Memandangkan socket gantian defrost thermostat yg dibeli tidak sama. Maka saya potong dan sambung dgn socket yg asal. Balut dgn kemas bahagian yang disambung menggunakan electrical insulating tape.

LANGKAH #9 & #10
Pasang kembali defrost thermostat yang telah disambung ke tempat asal.

LANGKAH #11
Pasang semula penutup dengan kemas.

Selamat mencuba dan semoga berjaya!

Step-By-Step “Deep Cleaning” Tilam Untuk Elak Anak Batuk Dan Selsema. Menukar cadar katil dan sarung bantal secara berkala adalah amat penting sebagai langkah penjagaan kebersihan terutama untuk anak-anak kecil. Hal ini kerana, walaupun nampak sahaja macam bersih tetapi anda perlu tahu bahawa habuk dan hama menjadi penyebab anak-anak selalu sakit.

Bukan sahaja sarung yang perlu ditukar, malah tilam yang anda atau anak tidur pun sebenarnya perlu dibersihkan. Berat, macam mana nak bersihkan? Mudah sahaja, anda guna cara DIY untuk membasmi kuman yang terperangkap dalam tilam di rumah tu!

Step by step on how to deep clean your mattress..

Tilam ni tempat biak banyak kuman-kuman kan mcm kita tengok iklan febreez tu..kita habiskan masa secara puratanya 5-8 jam sehari atas tilam, so deep clean sangat perlu ok. Nak angkat tilam jemur memang tak larat la kan nak nak kalau tilam 12 inch tu..so boleh guna cara ni tuk buat deep clean mattress..boleh try buat dalam 4 bulan sekali or time ade family members yang demam ke sakit..

1) Vacuum tilam guna kepala vakum yang kecik muncung tirus tu (tak guna untuk vacum lantai)
2) Hilangkan stain dekat tilam : terpulang la pakai cara apa pun..for me lebih suka letak baking soda, sembur dengan cuka biarkan seketika, gosok dengan kain ( boleh skip step ni kalau tilam tak kotor)
3) Tabur baking soda biarkan dlm 4-6 jam..utk serap moisture n odour
4) Vacum lebihan soda bikarbonat tu
5) Spray dettol + air
6) Anginkan tilam dengan bukak tingkap semua
Dah siap..senang kan?

Selain itu juga, anda boleh beli vakum khas untuk tilam ni. Dah murah sekarang. Harga dalam RM 100++. Ramai dah guna dan puas hati. Klik je link ni

Nak Pendekkan Langsir Tak Payah Potong Dan Jahit, Lekat-Lekat Je. Langsir antara persiapan raya yang patut ada. Barulah rasa meriah tahun raya endamik tahun ni. Kalau beli langsir siap, memang pilihan ukurannya sangat terhad. Nak beli pendek, nanti nampak macma pelik pula. Terpaksa beli yang terlebih panjang. Tapi, tak ape lah nanti boleh potong.

Alamak! Nak potong tu masalah lah pula. Tak ada mesin jahit. Nak hantar upah orang pun, boleh tahan mahalnya. Selalu pilihan yang terakhir kita ada sembat atau jahit sendiri je. Aduh! leceh betul kan.

Sebenarnya ada cara pendekkan langsir tanpa korang perlu potong. Malah kosnya jauh lebih jimat lagi! Impiana cadangkan anda guna adhesive tape Daiso. Atau boleh beli dekat shopee je.

Sebenarnya tape ni pelbagai guna. Bukan je untuk pendekkan langsir. Bagi mak-mak yang selalu ada isu nak lekatkan nama atau logo sekolah anak pada pakaian, boleh juga guna tape ni.

1. Ukur ketinggian langsir yang sepatutnya.
2. Kemudian letak pelekat ini pada bahagian bawah langsir. Sesuaikan dengan ketinggian langsir.
3. Selepas itu lipat dan gosok dengan seterika. Dah siap.
4. Hasilnya memang kemas, tak perlu potong.

Tape ni jenis double sided. Selepas korang lekatkan perlulah iron sehingga betul-betul melekat. Cumanya bila baca beberapa pengalaman pembeli sebelum ni ada lah yang mengalami pengalaman lencana anaknya terbuka sikit selepas dicuci, tapi bila dia iron balik lencana tu melekat semula.

Minyak masak, sebaiknya digunakan hanya 3 kali. Ia bukan sahaja bagus untuk kesihatan malah memastikan hidangan yang dihasilkan enak. Namun, secara tradisionalnya minyak masakkan terpakai akan dibuang ke dalam saliran air keluar begitu sahaja. Hal ini antara punca utama pencemaran sumber air seperti sungai jika tidak melalui proses tapisan atau tidak diurus baik sebelum dilepaskan ke saliran air utama

Sedar kepentinggan pengurusan pepejal ini secara bijak tambahan ada kegunaan lain minyak masak terpakai, banyak syarikat atau pembeli kini membeli minyak masak terpakai untuk di proses menjadi Bio-diesel. Harga belian minyak masak terpakai ini antara RM 1.20-2.00.

Namun, bagi kita yang menghasilkan minyak masaka terpakai tak berapa nak banyak ni. Untuk hasilkan 5 liter minyak terpakai pun berbulan, hal ini agak melecehkan. Nak pakai oil hardener dan buang pun, boleh menjadi punca pencemaran.

Sebenarnya minyak goreng ikan dan ayam yang nak dibuang tu, boleh digunakan sebagai salah satu bahan untuk menghasilkan sabun. Salah satu lagi cara bijak menguruskan sisa pepejal. Zarraz Medicare berkongsi cara piling mudah untuk hasilkan sabun dari minyak masak terpakai dengan menggunkan teknik coldpress. Jom kita tonton video yang disediakan


Hanya Ambil Masa 2 Minggu Tanam Kunyit Sebelum Boleh Diguna, Ikut Panduan Mudah Ini

Daripada kita terus menerus membeli di kedai, apa kata kita cuba tanam sendiri kunyit di rumah. Kan lebih jimat! Disamping itu, dapat juga keluar berkebun dan sihatkan tubuh badan..

Dalam perkongsian dari Shariful Fadzli ini, beliau ada menunjukkan cara mudah membiak kunyit. Lebih menarik, kunyit boleh digunakan seawal 2 minggu selepas ditanam! Jom lihat bagaimana.

Hanya 2 Minggu Dah Dapat Hasilnya

Dalam 2 minggu lebih, inilah hasilnya.
Jom cikgu Sho ajar macam mana nak tanam kunyit. Tengok gambar seterusnya.

Orang perempuan, suruh suami/anak/adik beradik korang tanam kunyit ni ha. Bukan susah dan lama pun nak tunggu macam durian kan.

Orang lelaki, korang tanam jelah. Senang je nak buat. For sure boleh menggembirakan hati ibu atau isteri korang. Paling tidak, dapat gembirakan hati sendiri pun jadilah!

Sebelum tu, selain buat rendang, daun kunyi ni nak buat apa? Haa, banyak boleh guna dalam masakan. Saya pun tak reti sangat, minta tolong chef tetap kat dalam rumah ni je decide.

LANGKAH 1 : sediakan KUNYIT HIDUP. Jangan korang guna kunyit Adabi ka, Faiza ke! Sampai kiamat tak tumbuh! Time beli cakap KUNYIT HIDUP ok.

Rujuk gambar untuk step tanam kunyit. Pada setiap gambar ada diskripsi. Baca ye.

 Ni rupa kunyit hidup. Belilah banyak mana korang nak tanam.
Beli sikit sikit dah la, jangan buat panic buying pula!

LANGKAH 2 : Cari tempat teduh sikit. Gali lubang. Jangan dalam sangat.

Kehadiran tikus di dalam kediaman terutamanya di bahagian dapur sebenarnya bukan lah sesuatu perkara yang kecil. Ia bukan sahaja menjadi punca berlakunya banyak kerosakan, malah ia mengundang ancaman penyakit bawaan tikus. Cegah tikus.

Ramai memilih untuk menggunakan racun bagi memusnahkan dan cegah tikus di dalam kediaman. Namun ia mengundang bahaya terutamanya jika anda mempunyai anak yang masih kecil dan juga haiwan peliharaan. Tambahan, jika tikus yang memakan racun tadi mati dalam rumah, ia sukar dikesan dan menyebabkan bau bangkai yang teruk.

Apa kata anda cari alternatif yang lebih ramah atau selamat untuk isi rumah. Tapi, sebelum itu perkara utama yang perlu diselesaikan. Terlebih dahulu pastikan rumah sentiasa bersih dan pastikan sumber-sumbar makanan yang mudah menarik perhatian tikus untuk hadir di dalam kediaman dimusnahkan.

Bahan-bahan:

2 sudu makan minyak jarak atau castor oil
6 sudu makan cecair pencuci pinggan
1 sudu sos cili
1 labu bawang putih

Cara-cara:

1. Cincang halus bawang putih atau boleh ditumbuk
2. campurkan semua bahan cecair bersama bawang putih di dalam satu bekas dan kacau rata
3. Tapiskan larutan dan masukkan ke dalam botol semburan
4. Semburkan campuran pada lubang atau laluan tikus dan mana-mana kawasan yang berpotensi menjadi perhatian tikus seperti kabinet dapur

Lakukan semburan organik pencegah tikus 1 kali seminggu atau lebih kerap ketika musim hujan

Selain semburan organik dari minyak jarak, anda juga boleh tanam tanaman yang mempunyai aroma yang tidak digemari oleh tikus. Ataranya tanaman yang mempunyai aroma tidak digemari tikus adalah seperti daun peppermint dan sage.

Selain itu juga, anda boleh menggunakan minyak pati peppermint atau sage sebagai ganti. Apa yang anda perlu lakukan adalah titiskan minyak pati pappermint atau sage pada bebola kapas dan letakkan di laluan tikus

Gazebo, pergola dan patio adalah antara elemen yang memainkan peranan penting dalam dekorasi sesebuah laman. Ia menjadi ruang santai atau outdoor social space bagi pemilik malah buat tetamu yang hadir. Namun, ramai beranggapan untuk memiliki sebuah struktur pergola atau patio memerlukan belanja yang besar. Sebenarnya, anda punya pilihan dengan membina sebuah ruang santai super ringkas namun selesa. Berikut, IMPIANA kongsikan beberapa idea patio bajet:

Perhiasan di dalam rumah mempunyai peranannya yang tersendiri. Tanpa sebarang perhiasan, ruang boleh kelihatan ‘flat’ atau tiada jiwa. The Artisan Haus menempatkan pelbagai gaya aksesori dan hiasan buat kediaman yang ingin tampil unik dan lebih cosy.

KOLEKSI SEANTERO DUNIA
“Artisan” seperti yang diterjemahkan didalam Kamus Dewan Edisi Keempat membawa maksud, “pekerja yang mahir dalam sesuatu pekerjaan tangan, tukang” merujuk kepada seseseorang yang mahir menghasilkan sesuatu peralatan atau aksesori menggunakan tangan. Ini juga bermakna, setiap satu barangan tersebut telah dihasilkan dengan teliti dan bersungguh-sungguh oleh pembuatnya.
Bertempat di tingkat 2 pusat beli belah The LINC yang terletak di Jalan Tun Razak, The Artisan Haus mengumpulkan perhiasan buatan tangan daripada seluruh pelusuk dunia. The Artisan Haus bertanggungjawab untuk mengumpulkan hasil kerja artis-artis dari India, Indonesia, Iran dan banyak lagi.

PLATFORM GOLONGAN KREATIF
The Artisan Haus amat komited untuk memperkenalkan jenama tempatan pada pasaran jadi, dengan wujudnya rangkaian ini, pelbagai jenama yang bernaung dibawah satu bumbung akan dengan mudah dapat diakses oleh pembeli yang sememangnya dahagakan produk tempatan yang berkualiti.
Mereka juga berbesar hati dan bangga dapat mewakili jenama-jenama tempatan yang mempunyai potensi untuk pergi lebih jauh lagi dan mendapat tempat dihati pengguna seluruh rantau.

+ INFO KEDAI
Premis : The Artisan Haus
Lokasi : Lot 2-30, Tingkat 2, The LINC, Kuala Lumpur
Waktu Operasi : Buka setiap hari, 11 pagi – 9 malam


Ini Rahsia Remaja 19 Tahun Bina Kolam Tanpa Perlu Cuci Selama 2 Tahun

Memiliki sebuah kolam ikan sudah pasti keperluan penyelenggaraanya yang membeban terbayang di fikiran anda. namun tidak bagi remaja yang berusia 19 tahun ini. Kolam yang dibina tidak perlu penyelenggaraan major selama dua tahun. nak tahu apa rahsianya?

“Saya telah membina kolam pertama yang terletak di bahagian hadapan sudut kediaman ini ketika saya berusia 15 tahun. Ianya berlaku apabila air terjun yang dibina perlu dimusnahkan dek menjadi sarang ular hingga perlu memanggil bomba untuk mengeluarkannya. Dari situ, bermulalah minat saya untuk membina semula kolam ikan sebagai hiasan penyeri kediaman ini,” jelas remaja yang lebih mesra dipanggil Vinosh. Minat yang amat mendalam didorong semangat ingin tahu terhadap ekosistem sesebuah kolam membuatkan Vinosh berusaha melakukan beberapa pencarian dan kajian.

Mengenali sifat ikan, pemilihan vegitasi yang bersesuaian dan keperluan sokongan yang lainnya menyebabkan Vinosh lebih memahami apa yang diperlukan dalam membina sebuah kolam. Sehinggalah tiba kepada pemilihan komponen utama iaitu pam. Pam yang bakal digunakan berperanan menjamin kualiti air agar sebarang hidupan akuatik yang bakal mendiami kolamnya hidup secara lestari. “Pemilihan dilakukan dengan teliti untuk mengelakkan apa yang dibelanjakan tidak sia-sia. Satu demi satu produk saya kaji dalam semua aspek untuk menjamin kepentingan sistem kolam yang bakal saya bina. Lantaran itu, kajian dan keperluan yang telah saya tetapkan amat selari dengan sistem Oase yang di tawarkan oleh Glomedic,” Tambah Vinosh dengan yakin.

Kolam pertama yang dibina telah menggunakan sistem tapisan Biotec 5.1. Sistem penapis dari jenis ini dilengkapi dengan sistem sokongan penuh untuk membekalkan oksigen untuk kolam berskala kecil di samping berupaya melakukan proses nutrifikasi dan nitrifikasi apabila sumber nitrat berlebihan di dalam air. Untuk pam, ia telah menggunakan Aquamax Eco Premium 6000 dan disokong dengan UV Clarifier dari jenis Bitron 36 dan Aerator AquaOxy 200 untuk memastikan kualiti airnya sentiasa dalam keadaan baik.
Set sistem lengkap untuk kolam mini Vinosh kini telah mencapai usia lebih dua tahun dan sepanjang itu juga tiada keperluan untuk mengosongkan kolam untuk tujuan penyelenggaraan. “Apa yang saya perlu lakukan hanyalah mencuci sistem tangki utama (backwash) dan menambah kuantiti air jika perlu untuk memastikan aras air sentiasa mencukupi,” terang Vinosh lagi.

Yakin dengan produk yang disediakan Glomedic, keluarga Vinosh berhasrat untuk memiliki sebuah lagi kolam untuk menempatkan ikan-ikan koi nya yang semakin membesar. Lantaran sekali lagi, Glomedic diberi kepercayaan untuk membekalkan segala keperluan yang telah disenaraikan oleh Vinosh untuk membina kolam ikannya yang baru.

Namun kali ini sedikit berbeza, kolam yang bakal dibina berskala besar. Oleh itu, Vinosh telah mendapatkan khidmat dari Glomedic untuk melakukan tugas-tugas earth work. Selesai tugas-tugas menggali kolam mengikut reka bentuk yang telah di tetapkan, Vinosh mula membina kemasan di sekeliling kolam dan dinding air terjun yang diidamkan.

Untuk kolam ini, Glomedic telah membekalkan sistem tapisan Biotec screenmatic 36 yang dilengkapi dengan ScreenMatic untuk menapis bendasing dalam tujuan memudahkan penyelenggaraan, pam berkapasiti 15 hingga180 watt memandangkan kolam ini bakal menjadi habitat kepada ikan koi kesayangan Vinosh. Kualiti air perlu di tahap optimum bagi mengelak masalah dan penyakit. Oleh itu, sistem kolam ini dibantu oleh UV clarifier Britron 110, Aerator AquaOxy 480 dan Skimmer Aquaskim 20. Semua sistem yang dibekalkan dilengkapi dengan buku panduan sebagai kemudahan kepada Vinosh untuk menyambungkan setiap komponen yang digunakan.

Untuk memastikan aliran air di kawasan air terjun dalam keadaan baik, Vinosh telah menggunakan Filtoclear 6000. Ia dilengkapi dengan pam dan UVC bagi memastikan dinding atau batuan di kawasan air terjun tidak mudah berlumut. Hal ini perlu, kerana reka bentuk yang dihasilkan oleh Vinosh terdiri daripada bongkah-bongkah batuan semula jadi yang disusun secara bertingkat dan sedikit sukar untuk dicapai bagi tujuan penyelenggaraan. “Setelah lima bulan kolam baru dibina, ikan koi tidak pernah langsung mengalami sebarang masalah atau penyakit. Tambahan lagi ia lebih cepat membesar. Ini menunjukkan habitat yang saya bina amat ideal untuk tumbesaran ikan koi saya,” tambah Vinosh sambil tersenyum puas.

3 Tanaman Herba Paling Mujarab Cegah Lipas Secara Alami. Memang keabnyakan rumah mesti akan hadir si lipas ni. Tak kira bersih macma mana pun, kebaisaanya akan ada juga. Samapi akdangkala terfikir, dari mana datangnya. Betul tak? Selain menggunakan bahan atau produk pencegah dan pembasmi lipas, anda juga boleh cuba gunakan 3 tanaman ni sebagai alternatif.

Dipetik dari perkongsian The Pratical Planter, berikut adalah 3 jenis tanaman yang memabntu mengusir dan mencegah kehadiran lipas di dalam kediaman

Terdapat banyak jenis tanaman harba yang sesuai digunaakn untuk mencegah lipas. Namun, daun salam adalah tanaman herba yang paling efektif. Kandungan Eucalyptol yang terdapat di dalam daun salam amat tidak digeamri oleh lipas

Selain kandungan Eucalyptol diguanakan sebagai salah satu bahan untuk menghasilkan ubat batuk, ia juga didapati berupaya mengusir serangga. Ia turut digunakan oleh veterina untuk merawat parasit yang terdapat pada haiwan

Bepeta cataria atau nama tempatanya cat nip amat digemari oleh kucing. Para pengkaji di Lowa State University berpendapat, catnip lebih efektif mencegah lipas jika dibandingkan dengan bahan kimia yang lain.

Di dalam catnip terkandung Nepetalactone yang berfungsi secara alami mencegah lipas. Selain itujuga, ia berupaya mencegah serangga perosak lain seperti semut dan kumbang.

Selain warna dan bunga yang cantik, kekwa berupaya mencegah serangga seperti nyamuk dan lipas. Kenapa kekwa tidak digeamri lipas? ini kerana ia mengandungi Pyrethrum. Ia merupakan anti oksida alami yang terdapat di dalam buga dari kelaurga Pyrethrum seperti kekwa.

Seorang pemilik syarikat kontraktor yang berpengkalan di Kota Bharu, Kelantan baru-baru ini telah berkongsi di laman Facebooknya tentang bagaimana beliau berjaya merealisasikan impian pasangan guru pencen iaitu Pn Nik Patanah  Binti Nik Muhammad untuk mendiami mahligai indah di Kampung Laut, Tumpat Kelantan.

“Rumah ini disiapkan bersama kakitangan saya selama 8 bulan berikutan terdapat penangguhan dari segi faktor cuaca di pantai timur kerana apabila masuk sahaja musim tengkujuh, hujan turun tanpa henti dan mengakibatkan banjir sehingga menyukarkan projek ini disiapkan dalam tempoh yang pendek.”ujarnya.

Selain itu, senibina tiang tinggi ini bermanfaat untuk seisi keluarga kerana jika diperhatikan di sebelah bawah rumah, banyak ruang parkir yang tersedia. Pada pandangan penulis, jika tuan rumah mengadakan kenduri doa selamat, para tetamu tidak mempunyai masalah untuk meletakkan kenderaan masing-masing.

Pokok labu, kebiasaanya akan dibiakkan melalui biji benih. Tapi sebenarnya ada lagi satu teknik pembiakkan yang lebih cepat mengelurkan hasil iaitu kaedah tut. Jika dibiakkan dari biji benih, ia mengambil masa 3-6 bulan untuk matang dan mengelaurkan hasil. Namun, dengan kaedah tut hanya 1-3 bulan sahaja diperukan untuk tterus mengeluarkan hasil.

Nak tahu cara pembiakkan labu dari tut, boleh tonton video yang disediakan


Tak Sangka Kaktus Ini Rawatan Terbaik Diabetes Dan Anti Penuaan

Kaktus Nopal atau di kenali dengan nama Opuntia merupakan sejenis tanaman padang gurun yang mempunyai khasiat yang tinggi. Terdapat lebi 100 spesis endemic kaktus ini yang hidup melata di Maxico dan menjadi antara menu autentik masyarakatnya. Antara khasiatnya adalah seperti:

ULCER PERUT

Tanaman yang di anggap seperti sayur oleh masyarakat Maxico telah digunakan secara semula jadi sebagai remedy ulcers perut sejak dahulu kala. Ia mempunyai fibrous dan mucilage yang berupaya menghalang penghasilan asid yang menyebabkan ulcer.  Bagi anda yang mengalami masalah pedih ulu hati dan gastrik cuba tambah kan diet dengan mengambil kaktus ini sekurang-kurang seminggu sekali sebagai rawatan alami

DIABATES

Ekstrak daun kaktus prickly pear atau Nopal membantu menyeimbangkan kadar glukus di dalam badan. Bagi pengidap diabetes tahap 2, pengambilan ekstrak nopal amat digalakkan

KESIHATAN KULIT

Ia mengandungi kadar antioxidants dan phytochemicals yang tinggi di mana dapat mencegah kesan penuaan. Kandungan fiber di dalam Nopal mencegah masalah kedutan kulit danb age spots. Jika badan anda mengandungi bahan radikal bebas, ia akan menyebabkan kesan ya teruk pada kulit. Jika anda mengamalkan diet nopal, ia dapat mencegah badan dari terkena kesan sampingan redikal bebas dan menjadikan kulit anda sentiasa sihat dan segar.

ANTI RADANG

Jus nopal juga di dapati mempunyai bahan anti radang. Ini bermakna ia berupaya melegakan ketegangan otot, arthritis, sakit sendi dan sebagainya. Apa yang perlu dilakukan hanyalah sapukan jus nopal pada bahagian yang sakit dan amalkan makan daunya untuk mendapatkan kesan yang berganda.

MENGGALAKKAN TIDUR BERKUALITI

Daun Nopal mempunyai magnesium. bagi orang yang mengalami masalah anxiety kronik, tidka cukup rehat atau insomnia perlu mengambil diet nopal sebagai rawatan alami. Ini disebabkan kandungna magnesium yang diambil daunya berupaya merangsang pembebasan serotonin di dalam badan. Ini bermakna, secara tidak langsung ia menggalak penghasilan melatonin.

MEMBINA TULANG YANG KUAT

Nopal mengandungi mineral yang pelbagai termasuklah kalsium. Ini bermakna, anda akan mempunyai tulang yang kuat jika mengamalkan diet nopal. Ia juga dapat membantu merawat tulang yang rosak

MENCEGAH KANSER

Ia mengandungi komponen antioxidant yang pelbagai untuk melindungi badan anda dari pelbagai jenis kanser. Nopal dapat membantu mencegah dan menyingkirkan redikal bebas yang terdapat di dalam badan sebelum ia bermutasi dan merosakkan sel

sumber: https://instiks.com

Fiddle Fig antara tanaman hiasan yang menjadi pilihan kegemaran ramai. Pokok Fiddle Fig atau nama saintifiknya Ficus lyrata tergolong dalam famili Moraceae. Pokok Fiddle Fig juga dikenali sebagai Fiddle leaf Fig.

Daunnya agak lebar dan kelihatan seperti daun pokok ketapang. Pokok hiasan ini merupakan salah satu pokok hiasan sesuai ditanam sebagai tanaman landskap di luar rumah. Pokok Fiddle Fig boleh tumbuh sehingga mencapai ketinggian lima meter.

1. Potong bahagian batang yang paling atas.

2. Dari satu batang nanti ada yang bercabang hingga tiga dahan dan empat dahan yang baharu.

3. Paling penting ketika memotong dahan, pastikan potong di bahagian internode.

4. Hasil keratan batang yang telah dipotong itu bolehlah direndam terus dengan air untuk membiakkan lagi pokok hiasan ini.

5. Boleh juga dicucuk terus di atas tanah untuk membiakkan pokok hiasan ini.

Pokok hiasan ini juga sesuai tanam di dalam rumah kerana tidak memerlukan pencahayaan yang banyak. Sebenarnya pokok Fiddle Fig adalah spesies tanaman hutan yang paling mudah dipelihara dan tidak memerlukan penjagaan yang terlalu rumit.

Tidak memerlukan banyak air, anda boleh menyiram pokok Fiddle Fig dua kali seminggu atau bila perlu sahaja.

Memng seronok tengok rama-rama datang memeriahkan laman. Ia bukan sekadar menjadi tetamu malah menjadi agen pendebungaan. Tapi, ada satu masalah yang ramai pekebun, petani atau pemilik laman paling tak suka iaitu apabila tanaman gondol di makan beluncas. Ulat bulu atau beluncas merupakan satu kitaran hidup sebelum menjadi seekor rama-rama atau kupu-kupu yang cantik.

Tapi, jangan khuatir. Ini tidak bermakna tanaman anda mati. Pokok yang baru lepas dimakan beluncas akan tumbuh tunas baru malah lebih cantik. Cuma sakit lah hati dan mata tengok pokok yang dititip cantik tiba-tiba gondol. Terdapat beberapa langkah dan cara untuk mengatasi masalah serangan ulat beluncas tanpa menggunakan racun kimia. Antaranya ialah:

1. Kutip menual
Secara amnya, ulat bulu atau beluncas amat mudah dilihat dengan mata kasar. Namun ada beberapa spesis yang sukar dikesan kerana warnanya akan menyerupai daun atau tanaman yang diserang. Jadi, jika anda kesan bahagian pucuk tiba-tiba lenyap, segera periksa pada keseluruah pokok termasuk bahagian bawah daun. Kebiasaany, beluncas menyerang bahagian pucuk. Bila dah kenyang, ia akan bersembunyi di bawah daun. Kalau perasan kehadirannya, kutip secara manual dan letakkan di dalam larutan air sabun untuk mematikannya.

Cara ini memerlukan ketelitian dan tuntutan masa. Anda perlu sentiasa periksa dan kenal pasti sebarang perubahan fizikal tanaman. Jika tidak, pokok boleh gondol bila dibiarkan sahaja.

2. Pasang jaring
Kenalpasti tanaman yang selalu berpotensi menjadi tempat persinggahan kupu-kupu dan rama-rama. Selepas itu, pasang kan jaring pada keseluruhan pokok bagi mengelak dari disinggah rama-rama. Pastikan jaring yang digunakan bersaiz kecil dan tidak mampu dimasuki rama-rama. Namun, jangan jaring pada tanaman yang memerlukan agen pendebungaan seperti lebah. Nanti pokok tak berbuah pula

3. Menarik pemangsa
Burung dan tabuan adalah ancaman utama kepada ulat beluncas. Untuk mengatasi masalah serangan beluncas secara biologi, apa kata jemput haiwan pemangsa ini untuk datang ke laman anda. kalau nak tarik kehadiran burung, anda boleh sediakan bekas minuman dan mandi (birdbath) serta sediakan makanan. Mankala kalau nak menarik kunjungan lebah, tanambeberapa tanaman yang menjadi kegemaran seperti jintan manis, ketumbar, lobak merah, parsley dan saderi. Biarkan tanaman-tanaman ini berbunga. Biji benihnya nanti boleh lah disemai untuk dijadikan benih. Sementara itu, bunganya diminati lebah

4. Rancang tanaman
Elak tanam, tanaman yang diminati ulat beluncas secara berdekatan atau bersebelahan. Seperti contoh pokok sitrus dan durian belanda. tanaman ini amat digemari oleh rama-rama untuk dijadikan tempat bertelur. Oleh itu, elakkan untuk menanaman tanaman ini secara berkelompok atau dekat untuk mengurangkan risiko terhadap tanaman yang lain.

5. Racun serangga organik
Bila terdapat tanda-tanda serangan ulat beluncas, segera ambil tindakkan. Jika pencarian sudah selesai dilakukan. semburkan seluruh tanaman yang diserang dengan racun serangga. Antara racun serangga yang kerap menjadi pilihan adalah campuran cili dan bawang putih. Selain itu juga anda boleh cuba beberapa resepi racun serangga lain yang mujarab. Namun perlu diingat. Semburan perlu dilakukan secara menyeluruh termasuklah bahagian bawah daun.

Ini antara herba wajib ada kat kebun belakang rumah kesum, kari, serai dan daun kunyit. Keempat-empat herba ni kalau nak pakai sikit je, tapi nak kene beli dalam kuantit yang banyak. Kalau tak habis pakai, rosak macam tu je dalam simpanan. Kan Dah rugi.

Memandangkan ramai yang dah sibuk bercucuk tanam, apa kata kita mulakan dengan kunyit dan halia. Ramai tanam halia dan kunyit tapi lambat nak tumbuh. Rupanya, cara Nor Robiah AbdRahman lebih cepat dan jaminan kunyit dan halia menjadi 90%

1. Mudah je, cuma beli je kunyit hidup tu dan bungkuskan dalam tisu basah.
2. Kemudian masukkan dalam bekas bertutup. Masukkan hirisan bawang besar sekali bagi mempercepatkan pertumbuhan tunas.
3. Sentiasa pastikan tisu dalam keadaan lembab.
4. Apabila rizom sudah ada tunas, boleh ditanam di atas tanah / pasu.

Pastikan pokok mendapat air dan baja yang mencukupi. Insha Allah kunyit akan membesar dengan jayanya.

Boleh gunakan cara ini untuk halia juga!


Penyewa ‘Mekap’ Rumah Sewa Bagi Nampak Elok, Barulah Tak Sakit Mata Memandang

Penyewa ‘mekap’ rumah sewa bagi nampak elok, barulah tak sakit mata memandang. Rumah sewa pun kita boleh hias macam rumah sendiri seba yang nak tinggal dalan rumah itu pun kita juga.

Jadi tidak timbul soal rugi bila kita keluarkan sedikit belanja untuk menghias rumah sewa. Mana-mana perkakas yang rosak, kita ganti dan boleh minta tolak sewa dengan tuan rumah. Pokoknya, bila tinggal di rumah sewa, kita jaga macam jaga rumah sendiri.

Ini cerita masa mula-masa masuk rumah sewa, tuan rumah duduk jauh di KT jadi kami masuk rumah tu dalam keadaan sangat tidak terurus.

Demi keselesaan, kami tawarkan diri untuk baik pulih mana yang rosak, terutama pintu tandas dan sinki.

So total semua kita akan tolak dari duit sewa but still kena dahulukan duit sendiri kan, jadi apa yang kami buat?

Buka FB dan cari barang-barang terpakai tapi masih elok
*Sinki Ikea RM150 (NP RM500)
*Kabinet besi RM50

Barang-barang eletronik jangan sesekali yang terpakai, sebab kalau barang itu sudah lebih 5 tahun pakai, ia akan ‘makan’ eletrik yang banyak.

Ada je yang baru setahun guna orang tu nak jual tapi susah nak cari….jadi sebagai langkah berhati-hati, kami beli je.

Sekarang ini trend kabinet lawa-lawa kan, but we prefer vibes studio ghibli sebab nampak more alive selain lebih jimat sebab itu kami biarkan lantai begitu.

Tapi ada perkara yang tak boleh nak jimat seperti buat pintu baru untuk tandas RM850 sebab ada kena baiki casement pintu (buat concrete terus).

Mesti ramai yang geram dengan cat hijau tu kan? Yes saya pun geram, penyewa sebelum ini guna cat minyak jadi kena guna cat minyak juga untuk tutup warna hijau. Hanya perlukan 2 liter sahaja untuk 3 layer. Harga dalam RM33 satu (lily white), beli di kedai cat berdekatan lebih murah dari beli online.

Ramai yang alami masalah, tanam pokok buah dah bertahan-tahun matang tapi masi kedekut berbuah. Betul tak? Almaklumlah, kita ni bukan petani hebat yang penuh dengan trik dan tip berkebun. Baja pun ikut cadangan kawan-kawan je.

Alhamdulillah, pokok cempedak yang di tanam 6 tahun lalu dah masuk 3 musim berbuah.

1. Gali lubang lebih besar dari poli beg. Lebih besar lagi bagus. Kalau tanah di lokasi keras, lebih besar lubang tanaman perlu lebih besar untuk membolehkan akar stabil apabila matang.
2. Sebelum letak anak pokok, masukkan dulu tanah hitam di bahagian bawah. Ia pentig bagi memastikan kesuburan akar
3. Masukkan anak pokok dan kambus semula lubang tanaman sehingga penuh
4. Sediakan sungkupan pada pangkal anak pokok yang baru ditanam. Boleh guna sabut kelapa, daun kelapa atau apa sahaja yang bersesuaian. Ia penting bagi mengekalkan kelembapan pada tanah untuk tempoh yang lama
5. lakukan siram secukupnya.

TIP PENTING: Lakukan proses penanaman di waktu petang. Ia memberi peluang keapda akar untuk beradaptasi dengan persektaran baru tanpa gangguan terik mentari yang boleh melayukan pokok yang baru ditanama. Lebih teruk, terik mentari akan menyebabkan tanaman mati kerana cepat terhidrasi.

Apabila memasuki bagunan atau kediaman, perkara yang paling kurang diberi perhatian adalah bahagian siling. Walaupun begitu, sebenarnya siling mampu memberi impak yang besar buat sesuatu ruang. Para designers juga sering merujuk kepada siling sebagai ‘dinding ke-5’, ini menunjukkan yang kemasan siling juga adalah sama penting untuk dipertimbangkan semasa proses ubah suai rumah.

PLASTER

Plaster merupakan bahan yang mesra alam, tahan lama dan kuat. Selain itu plaster juga merupakan bahan yang mempunyai pelbagai warna dan tekstur berbeza-beza agar mudah dibentuk dan dipadankan mengikut kesesuaian ruang.

PAPAN KAYU

Papan kayu sebagai kemasan siling memang jarang kita lihat di negara ini tetapi bukan bermaksud ia tidak wujud. Kayu dapat menambah karakter kediaman serta merta menjadikan ruang lebih sofistikated dan elegan. Selain itu, siling kayu juga mudah untuk dipasang dan dengan penjagaan yang rapi, ia boleh tahan dalam jangka masa yang lama.

CAT
Dengan mnegecat siling putih yang hambar, anda dapat memberikan life baru untuk sesuatu ruang. Cat pada siling haruslah dari jenis yang tahan lama bagi mengelakkan ia mengelupas dan retak. Lapisan perlindungan juga boleh disapu pertahanan yang lebih mantap selain mewujudkan kilauan reflektif.

 WALLPAPER
Kertas dinding yang ditampal pada siling adalah cara yang kreatif untuk menambah warna dan memberi mood pada mana -mana ruangan dirumah anda. Sebelum anda memasang kertas dinding pada siling yang kosong, pastikan ia betu-betul bersih dan rata. Pastikan anda menyapukan primer khas, dibuat khusus untuk digunakan bersama wallpaper agar kerja-kerja pemasangan berjalan dengan lebih lancar.

Dalam kita menghias kediaman sempena hari raya, benar kita perlu lebih peka terhadap kehendak semasa. Tetapi bukanlah tiket untuk kita berhabisan dan berbelanja besar untuk mejadikan ruang kediaman umpama set drama bersiri.

Masih ada jalan lain yang boleh kita usahakan dengan sentuhan yang minima tetapi impaknya maksima. Suai padan yang terancang bukan hanya datang dari benda yang baharu, tetapi perancangan bijak. Barulah betul-betul hias…

Senaraikan Apa Yang Perlu Ditukar.

Adakala kita rambang mata dibuatnya dengan segala tawaran yang ada di pasaran. Jangan kerana ini, kita merosakan bajet yang telah di rencanakan. Jadi tulis senarai apa yang boleh ditukar, atau diganti baru.Mungkin dalam sebuah ruang kita bataskan hanya 2 barang baru dibeli baru. Misal kata langsir dan alas meja.

Hormati Bajet Anda

Benar adakala kita ghairah menghias kediaman untuk menerima kehadiran orang ramai. Begitu ghairah sehingga kita terlupa bajet yang telah ditetapkan. Jadi hormati bajet anda dan cuba cari alternatif yang lebih menguntungkan. Tahukah anda kini banyak kedai harga jimat yang menawarkan produk yang sungguh menarik dan cantik. Malah sesuai untuk anda gunakan sempena musim perayaan dan digunakan oleh pengunjung ramai.

Kuasa Warna

Mahu ruang kediaman tampil berbeza di hari raya? Hanya tukar feature wall anda kepada warna berbeza. Misal kata tahun lalu ruang kediaman anda menggunakan warna hangat atau terang. Tahun ini tukar kepada warna dingin. Ia bukan sahaja memberi impak berbeza malah mood raya pun dapat dirasakan. Cuba buka FB IMPIANA dan lihat video BUAT SENDIRILAH yang banyak membantu.

BIG N BOLD

Adakala kita tidak perlu tukar banyak. Cukup sebuah dua barangan yang agak menonjol dan menarik. Misal kata hiasan dinding seperti cermin atau jam yang agak besar. Atau anda boleh menukar kedudukan hiasan dinding dan digantikan dengan lukisan abstrak dari koleksi gambar keluarga.Ia agak mudah kerana dinding merupakan elemen menegak yang menjadi sasaran utama pandangan mata. Tidak perlu banyak, kita tukar kepada sesuatu yang besar dan menonjol.

Kuasa Cahaya

Satu lagi aspek mudah dan ringkas. Anda nak tukar mood cahaya sahaja pun tidak mengapa. Jika dahulu menggunakan lampu kalimatang, kini nak menjadikan ruang kediaman lebih dramatik pun ok. Malah lebih menarik sempena hari raya. Panggunaan lampu meja, lampu lantai dan down light yang warm sememangnya memberi mood yang cantik dan elegan pada ruang. Manakala yang lain, tidak perlu ditukar. Cukup dengan bermain dengan cahaya.

Elemen Semula jadi

Hiasan kediaman yang cantik bukan hanya terletak pada perabot yang mahal. Kita selalu terlupa, elemen hidup memainkan peranan yang sangat penting. Ia bukan sahaja mencantikkan ruang tetapi memberi satu elemen yang luar biasa pada ruang kediaman. Serikan ruang kediaman anda dengan pokok hiasan semula jadi dan pastikan ia bukan dari jenis beracun. Kini terdapat pelbagai teknik mengabadikan elemen hijau di dalam kediaman yang boleh anda terapkan khas sebagai hiasan sempena hari raya.


Tanam Tomato Guna Baja Kulit Bawang Untuk Buah Banyak Dan Cantik

Tomato antara tanaman yang ramai kata mudah nak tanam tapi suah nak dapat hasil. Kalau ada hasil pun, buahnya tak berapa cantik. Tapi Leya Aalieya ada cara mudah tanam tomato untuk dapatkan hasil banyak dan cantik macam beli dekat pasar.

Lain orang lain caranya. Cara sy tanam tomato..dari mula semai sampai pokok berbuah

1. Mula-mula sediakan medium dan biji benih ( medium ikut suka masing-masing ) cocopeat boleh,tanah hitam sawit boleh ( saya guna tanah biasa ) lepas tu tabur benih atas medium..letak tempat yang kena matahari , siram pagi petang

Kalau benih elok dlm 5 ke 7 hari mesti akan bercambah

2. Bila dah tumbuh besar cm ni..baru pindah ke tapak tumbesaran

3. Pindah dalam polybeg. Tanah saya guna tanah biasa campur pasir halus dan abu ( bakaran dedaunan kering ) tuan puan nak guna tanah hitam pun boleh, tanah kompos lagi bagus, cocopeat pun boleh ikut suka masing-masing

4. Dah besar macam ni boleh la letak baja ( baja apa-apa pun boleh ikut suka dan kemampuan masing-masing ( saya letak kulit bawang dan baja tinja ayam )

5. Untuk penjagaan pula tuan puan boleh sembur pencegah serangga organik/kimia
( saya sembur pencegah serangga kimia 2 minggu sekali ) kalau tak berkesan juga saya biarkan

Indoor plant atau tanaman di dalam rumah memberi suasana yang segar sekaligus menjadi pelengkap dekorasi. Namun, memandangkan wadahnya merupakan sebiji pasu, aliran nutrisi kepada tanaman amat terbatas

Walaupun ianya hanya tanaman hiasan, ia tetap peru dibajai apabila tiba masanya. Hal ini dapat memastikan tanaman indoor anda hidup sihat dan tumbesarannya optimum.

Tetapi, nak beri baja pada indoor plant ni bukan boleh sebarangan. Khuatir ia memberi impak kepada isi rumah pula. Oleh itu, fahami cara betul membaja indoor plant

Tidak semua baja dicipta menggunakan formula dan mempunyai kegunaan yang sama walaupun dari jenis yang sama. Namun, ramai yang menggunakan baja akhirnya menyebabkan tanaman mereka mati

Jenis cecair adalah baja yang paling sesuai untuk tanaman indoor. Seperti contoh jenis imulsi ikan. Ini kerana baja cecair lebih mudah dan cepat diserap tanaman

Jika tidak mempunyai baja jenis cecair, gunakan baja biji yang anda anda tetapi sebelumnya larutkan di dalam air. Larutkan sepertiga baja butir bersama 3 liter air. Lakukan pembajaan setiap 2-3 minggu sekali dari bulan Mac hinggaSeptember. Selebihnya adalah tempoh untuk tanaman anda berehat

Penjagaan tanaman indoor sama seperti yang lain. Diperiksa ada tak seranggan perosak, buang bahagian yang layu dan mati dan lain-lain. Tapi ada satu yang paling penting. lihat ada tak akar yang keluar dari bontot pasu. Jika ada, ia menunjukkan tanaman anda memerlukan pasu yg lebih besar atau perlu di pecahkan kepada beberapa bahagian rumpun kecil

Berikut adalah 7 cara hilangkan bau tandas menggunakan bahan semulajadi. Mesra alam, dan sesuai untuk semua kediaman.

Jika ada tingkap, buka seluas-luasnya selepas anda mengguna bilik air. Jadi bau yang kurang menyenangkan dalam bilik air akan sentiasa digantikan dengan udara segar dari luar. Jika ada bajet, pasang extractor fan yang bertindak mengalirkan udara dalam bilik air.

Pastikan tuala yang lembap digantung di tempatnya, bukan di dalam tandas. Seeloknya, cuci alas kaki dengan kerap kerana jika ia lembap, bakteria dan lumut mudah berkumpul sehingga mengeluarkan bau busuk.

Sebaiknya kosongkan tong sampah setiap hari meskipun belum penuh. Ini kerana bakteria sukakan suasana yang lembap. Pembentukan bakteria boleh menyebabkan punca bau busuk. Gunakan tong sampah bertutup untuk mengurangkan bau.

Sinaran cahaya matahari dapat membunuh kuman dan bakteria dalam bilik air. Sebab itu cuba cari ruang agar cahaya matahari dapat masuk dalam bilik air.

Masukkan dua cawan air, satu sudu cuka putih, satu sudu soda penaik dan 10 titisessential oil seperti eucalyptus, sitrus atau lavender dalam botol spray.  Letak dalam bilik air dan ia akan memberi bau segar yang berpanjangan dalam bilik air.

Hampas kopi jangan dibuang kerana ia dapat menghilangkan bau tandas. Caranya, masukkan hampas kopi ke dalam lubang tandas, biarkan ia terendam beberapa lama dan siram. Anda akan dapati bau tidak menyenangkan itu akan hilang sama sekali.

Jika ada tetamu yang akan datang dalam masa yang terdekat, cuba nyalakan mancis seketika di dalam bilik air. Walaubagaimanapun, cara ini dipercayai hanya bersifat sementara kerana nyalaan api tersebut hanya akan ‘menutup’ bau busuk tersebut.

Labu antara tanaman yang aling sesuai ditanam ketika musim panas kerana ia memerlukan iklim antara 25-35 darjah untuk merangsang penghasilan bunga dan mempercepatkan tempoh matang labu untuk dituai. Ramai Sahabat laman yang takt ahu bahawa bunga labu jantan dan betina. Asyik lah mengadu, bunga banyak tapi buah tak menjadi. Hal ini kerap dihadapi oleh sahabat laman yang pertama kali cuba menanam labu. Untuk memastikan labu menghasilkan buah, ada beberapa perkara yang perlu anda lakukan.

KURANGKAN DAUN

Elak tanaman labu anda mabuk daun dengan melakukan cantasan dan buang daun-daun yang telah terlalu tua. Ia bukan sekadar dapat mengawal tumbesaran pokok, malah menggalak penghasilan cabang atau tunas baru. Secara tidak langsung, ia boleh menggalakkan penghasilan bunga yang banyak

PEMBAJAAN

Pembajaan bukanlah keperluan yang perlu dibekalkan secara kerap. Menrut cadangan Jabatan pertanian, baja yang digalakkan pada peladang labu adah dari NPK dengan nisbah 12:12:17:2+TE. Pembajaan perlu dilakukan dengan kaedah taburan terus pada permukaan medium. Namun, sebelum di baja, gember tanah sekitar pokok labu untuk memudahkan medium menyerap baja. Setiap kali selesai pembajaan siraman perlu dilakukan segera

PENDEBUNGAAN

Ini merupakan langkah paling penting dan kerap dilupakan. Hal ini disebabkan oleh ramai yang takt ahu bahawa labu mempunyai bunga jenis jantan dan betina. Jika pendebungaan tidak dilakukan. Ini bermakna, bunga yang muncul akan layu begitu sahaja dan tidak dapat menghasilkan buah. Kebiasaanya, proses ini akan dilakukan oleh ajen pendebungaan seperti lebah, rama-rama, semut dan sebagainya. Namun, ia belum pasti, agen tersebut dapat singgah ke semua bunga yang sedang mekar untuk lakukan pendebungaan.

ELAK BUAH ROSAK

Apabila pendebungaan telah Berjaya dilakukan, buahh mula terbentuk. Apabila bunga telah bercerai dari buahnya, Alaskan buah dengan bekas plastik atau papan bagi mengelak labu bersentuhan dengan tanah. Ini kerana, medium tanaman antara punca utama penyebaran penyakit yang menyebabkan labu rosak

Sebab itu, ada antara peladang menanam labu dengan cara tergantung ia bagi mengelak masalah buah yang rosak atau mereput.


4 Resepi Baja Dan Pencegah Serangga Mudah, Pokok Sihat Dan Tak Rosak

Ni semua saya buat bila ada masa lapang. Saya simpan dalam suhu bilik sahaja dan kerap sembur di waktu petang atau pagi. Memang berbaloi-baloi. Pokok-pokok sihat dan tak rosak.

Untuk cegah serangga perosak sperti beluncas dan semut, boleh guna air rebusan cengkih. Semburkan pada daun.

Ni air kunyit serbuk + cili padi + bawang kecil. Peram selama sehari. Sedia untuk digunakan. Seeloknya spray pad waktu cuaca sejuk dan redup. Ulat dan belalang tak datang dah

Ni peraman air basuhan beras. Lebih kepada baja yang membekalkan karbohidrat pada tanaman. Siram pada pokok selang 3 hari. Campur air biasa 1L.

Pokok jiran tumbuh masuk melepasi sempadan antara isu panas yang sering dialami bukan sahaja masyarakat di bandar, malah luar bandar juga. Perkara ini, adakalanya boleh menjadi penyebab atau punca perselisihan faham antara jiran.

Kebiasaanya, punca pergaduhan disebabkan pokok yang memasuki sepadan mengganggu pemandangan, daun nya yang kerap gugur dan pelbagai ancaman lain. Adakalanya, hal ini tak menjadi isu apa pun, cuma sering menjadi pertanyaa boleh tak kita ambil hasil dari pokok jiran yang memasuki sepadan rumah

Bila dahan pokok jiran korang membesar dan masuk ke dalam kawasan korang, ia dikenali sebagai “overhanging branches”. Sebenarnya, kebanyakan negara di dunia ni ada undang-undang pasal overhanging branches. Di Australia contohnya, setiap negerinya ada undang-undang berbeza tentang isu ni. Di Malaysia pula, hal ni melibatkan undang-undang kacau ganggu persendirian (private nuisance). Ini kerana, dahan pokok yang membesar sampai masuk ke dalam kawasan korang tu dikira sebagai kacau ganggu.

Secara takrifnya, kacau ganggu adalah gangguan yang menyalahi undang-undang dengan penggunaan tanah. Terdapat tiga elemen kacau ganggu persendirian, yang mana semuanya kena dipenuhi – kalau korang nak jiran korang tu bertanggungjawab:

Plaintif (korang) pemilik tanah atau mempunyai hak untuk mendudukinya;
Defendan (jiran korang) sebenarnya dah bertindak dengan cara yang mengganggu kesenangan plaintif dan gunaan hartanah miliknya; dan
Gangguan defendan cukup ketara dan tak munasabah.
Jadi, dengan membiarkan pokok diorang membesar sampai masuk ke dalam kawasan korang, diorang mungkin bertanggungjawab terhadap ganggu kacau persendirian kalau dahan-dahan yang berlebihan tu memberi kesan terhadap suasana dan keadaan rumah korang. Kalau ia menimbulkan risiko keselamatan pula, ia menambahkan lagi memungkinkan untuk jiran korang bertanggungjawab.

Tapi macam mana pula kalau korang tak suka pokok tu tumbuh ke dalam kawasan korang sebab ia cuma menghodohkan dan merosakkan pemandangan dari rumah korang? Dalam hal ni, undang-undang mengatakan…

Jadi, walaupun korang tak saman jiran korang sebab buat kacau ganggu persendirian, korang masih boleh buat sesuatu pasal dahan-dahan tu atau buah-buah yang jatuh dalam kawasan korang.

Ada beberapa kes pasal hal ni di banyak negara dan cuba kita tengok yang paling dekat dulu. Pada pertengahan tahun 2016, Mahkamah Tinggi Singapura ada buat perbicaraan kes antara dua jiran. Seorang wanita ni dah biarkan pokoknya tumbuh sampai ke halaman jirannya dan dahan-dahan tu pula membahayakan jirannya, terutamanya sebab ada anak-anak kecil di rumah. Bila jirannya upah orang untuk potong pokok tu, wanita tadi halang jirannya dengan cabut kunci dari kren yang digunakan untuk memotong pokok tu.

Mahkamah lepas tu buat keputusan yang jirannya ada hak untuk tebang mana-mana dahan yang masuk dalam kawasannya dan wanita tadi bersalah sebab menghalang diorang dari berbuat demikian.

Ada satu lagi kes yang dah lama sangat berlaku iaitu pada tahun 1894. Kes ni dikenali sebagai Lemmon v Webb dan Mahkamah England memutuskan:

Seorang jiran boleh menebang dahan-dahan yang memasuki tanahnya tanpa memberi notis kepada pemilik pokok itu dengan syarat dia boleh melakukannya tanpa memasuki tanah orang lain.

Jadi, korang sebenarnya boleh je tebang mana-mana dahan atau ranting yang masuk kawasan korang (atau ambil buah-buah yang tumbuh dari dahan-dahan tu).

Kediaman hari ini, semakin terhad ruang yang ditawarkan demi harga yang agak mahal. Malah gaya hidup ruang kompak juga ditawarkan bagi mereka yang tinggal sendirian atau berdua. Gaya hidup kota yang serba pantas dan sibuk, sememangnya serasi dengan kediaman seumpama ini.

Persoalan mula timbul, bagaimana caranya untuk kita menghias ruang yang sekangkang kera ini? Terdapat beberapa kaedah dan idea boleh kita pilih. Di samping memilih perabot dwi fungsi,ia sememangnya sangat berkesan dan menjimatkan ruang.
Kita juga boleh memilih perabot potongan ringkas dan tirus runcing, yang memberi ilusi ringkas serta tidak menyesakkan pandangan.

Di samping memilih kabinet binaan dalam yang samar dengan persekitaran dan yang memberi ilusi ruang, khalayak juga ditawarkan pilih warna selamat seperti nude yang cantik dan tidak keterlaluan. Biarlah aksesori seperti gambar  atau lukisan, ada sebuah tetapi cukup besar dan strategik.

Anda yang memilih ruang kompak untuk tempat tinggal, jangan sesekali menolak elemen hidup seperti pokok hiasan semula jadi. Ia sangat penting dalam memberikan suasana damai, terapi dan oksigen. Selain dari penghawa dingin, dapatkan penyegar udara agar suasana ruang kecil anda segar, tidak lekas berbau dan terjaga. Simple-simple je di IMPIANA.

Teruja IMPIANA menerima gambar kediaman Puan Siti Aishah dan Encik Muhamad Talhah ini, kediaman jenis teres berkeluasan 24×85 ini membuka mata yang mecintai konsep kediaman seperti ini.

Kata Puan Aishah konsep dan idea rumah ini adalah daripada beliau dan suami, ia sendiri melakar idea tersebut untuk setiap sudut dan telah berkongsi idea kepada pihak hiasan dalaman pilihan mereka iaitu ritzreka.ID. Tambah Puan Aishah, Pakar Hiasan Dalaman Eija Ahmad, banyak membantu dalam merialisasikan idea dan impian mereka sekeluarga untuk mendapatkan rumah idaman.

Konsep yang ringkas dan minimalis menjadi pilihan Puan Aishah dan suami, dan asalnya konsep scandinavian menjadi pilihan, terlalu banyak idea dan kombinasi akhirnya kediaman ini terhasil dengan penuh menawan. Tiada perasaan lain selain rasa berpuas hati dengan hasil sentuhan ini. menggunakan tiga warna dalam sentuhan membuat ruang dalam rumah ini nampak lebih berkesinambungan dalam tona yang sama.

Untuk makluman, walaupun pasangan ini telah mempunyai konsep dan idea tersendiri, mereka masih menggunakan ritzreka.ID kerana membantu dan bijak dalam menghasilkan idea terutamanya kabinet pasang siap dari segi rekaan dan kemasan. Setiap idea yang dilontarkan, dapat direalisasikan oleh pakar hiasan dalaman tersebut dengan mudah dan pantas walaupun agak sibuk untuk memantau kerja beliau, lebih lagi di musim PKP. Hasilnya cukup mengujakan.

Jom cuci mata lihat hasil sentuhan kediaman Puan Aishah dan suami.


Plaster Siling Pecah, Buat Apa Panggil Kontraktor Kalau Boleh Baiki Sendiri

Plaster Siling Pecah. Terdapat pelbagai jenis material bumbung. Tapi paling popular adalah jenis plaster siling kerana ia lebih kemas. Namun, ada satu cabaran bila anda menggunakan palster siling ni. Antara cabaran utama ialah kesan tompokkan kekuninggan yang mungkin berpunca dari bumbung bocor. Isu ini mudah diselesaikan. Selepas kenal pasti punca dan berjaya diselesaikan, boleh cat je semula kesan tompokkan air tersebut

Ini semua salah burung… Tumpang buat sarang kat sini.. habih luruh siling. Dah tambah satu kerja nak kena buat. Sapa ada tip nk halau burung… Selain pindah rumah

Kalau tumpang sahaja dan tak bawa daun tak apa, pernah kutip 3 guni daun atas siling tempat burung buat sarang

Bahagian siling reput tadi dipotong untuk digantikan dengan siling yang baru

Nasib baik ada lebihan siling yang lama. Boleh guna balik dan berjimat. Kalau tak ada boleh beli sikit dekat kedai buat siling atau hardware

Letakkan jaring sebagai sokongan untuk siling baru.

Potong lebihan siling sikit-sikit ikut kesesuaian ruang

Hasil sambungan siling baru

Plaster semula supaya tak perasan ada sambungan atau tampalan baru

dah kering, boleh cat putih

Perasan tak pada siling atau dinding pejabat ada tompokan hitam berdebu yang melekat? Menurut Public Health Malaysia, kulat tersebut mengundang ancaman kepada kesihatan seperti batuk dan selsema.

Kulat pada dinding dan siling rumah terhasil di sebabkan oleh beberapa faktor. Faktor utama adalah disebabkan oleh persekitaran yang lembap. Disamping itu juga, jika terdapat kebocoran paip atau saliran ia akan menyebabkan keadaan tersebut menjadi lebih kritikal.

Spora halus yang dibebaskan oleh kulat ini boleh di sedut masuk ke paru-paru dan menyebabkan iritasi serta radang kepada saluran pernafasan. Ia boleh mengakibatkan hidung berair dan tersumbat, bersin, batuk, sesak nafas dan nafas berbunyi.

Sekiranya tidak dibersihkan, pendedahan secara berterusan boleh mengakibatkan fungsi paru-paru terjejas dan mengkibatkan masalah kronik seperti astma. Bagi yang sememangnya menghidap astma atau lelah, mereka akan mengalami gejala yang lebih kerap dan serius.

Tanda tanda lain bagi kehadiran kulat termasuklah bau yang kepam, kesan air, kesan meruap dan cat dinding mengelupas.

Bolehkah kulat ini di cegah?

1. Pastikan pengudaraan yang sesuai di dalam bangunan terutamanya bahagian yang lembap dan gelap seperti tandas, bilik membasuh dan dapur.

2. Pastikan sistem saliran air di bumbung lancar dan tidak melimpah.

3. Bersihkan kulat tersebut menggunakan sabun dan air. Jika kulat masih tumbuh, boleh gunakan peluntur.

4. Apa yang penting, cari punca yang menyebabkan pertumbuhan kulat tersebut dan perbaiki punca tersebut.

5. Jika bahan berfabrik ditumbuhi kulat dan sukar untuk dibersihkan, anda mungkin tiada pilihan lain selain membuang bahan tersebut.

Sumber: Public Health Malaysia

Mejoriti kita mengunakan span untuk mencuci pingan dan mangkuk. Betul tak? Namun, anda perlu tahu bahawa span yang kita gunakan untuk mencuci tu sebenarnya menyimpan beribu bakteria dan kuman.

Dipetik dari artikel Eating well pada 15/2/2022, satu kajian pada 2017 mendapati terdapat lebih kurang 362 spesies bakteria yang berbeza hidup dalam satu span yang telah digunakan. Disamping itu juga, ia terkandung 82 milion patogen dalam setiap inci kubik. Namun kebanyakkan bakteria yang terdapat pada span tersebut tidak berbahaya.

Akan tetapi, span yang digunakan boleh menjadi transport penyebaran bakteria berbahaya seperti e-coli dan salmonella. Kedua-dua bakteria ini lah antara punca berlakunya keracunan makanan. Oleh sebab itu, kita WAJIB pastikan span sentiasa bersih dan di sanitasi.

1. Rendam span dalam larutan air panas dan sabun cecair pencuci pinggan 3-5 minit
2. Pastikan perah air yang terkandung di dalam span dian simpan ditempat kering setiap kali selesai menggunakannya. Bukan letak semula di dalam beks sabun
3. Sebaiknya, gunakan lebih satu span. Khaskan satu span untuk kegunaan yang berbeza kerana dikhuatiri berlakunya pencemaran silang. Ini bermakna, span untuk cuci pinggan lain, span untuk mencuci perkakas selepas menyiang bahan mentah lain.
4. Selain disanitasi secara rutin, ganti span sekrap yang mungkin. Sebaiknya seminggu sekali.

APA ITU SALMONELLA?
Terdiri daripada beberapa jenis bakteria yang boleh menyeabbkan jangkitan terutamanya pada saluran pemakanan dan pencernaan. Menurut WHO, salmonella adalah salah satu penyebab utama keracunan makanan di dunia

APAKAH PENYEBAB WUJUDNYA BAKTERIA SALMONELLA DI DALAM MAKANAN?
Bakteria salmonella kebiasaanya membiak dan menjadikan daging, ikan, telur, buah dan sayur sebagai habitatnya. Ia berpunca dari tinja haiwan peliharaan dan ternakkan atau dari makanan itu sendiri yang telah tercemar dari sumber asalnya.

APAKAH TANDA-TANDA DAN GEJALA PENCEMARAN SALMONELLA DALAM BADAN
Seperti yang pernah berlaku di Sungai Petani, hidangan ayam masak merah telah menyebabkan beberapa kematian dan lebih dari 200 orang cirit-birit, loya, muntah, perut memulas dan kehilangan air dalam badan yang teruk. Namun, tanda-tanda keracunan dapat dikesan setelah hampir 12 jam.

BAGAIMANA CARA MENGATASI JANGKITAN SALMONELLA?
Untuk menghindari jangkitan salmonella, ada beberapa perkara dan rutin yang perlu di lakukan dan jadikan ia sebagai amalan harian:

1. Cuci tangan dengan menggunakan sabun setiap kali selepas
– Menggunkan bilik air
– Mengganti lampin anak
– Memotong daging atau ayam
– Membersihkan kotoran atau kandang haiwan peliharaan
– Menyentuh haiwan

2. Asingkan daging, ayam dan makanan laut dari bahan lain sehingga ia selesai dibersihkan

3. Sediakan papan pemotong khas untuk memotong daging. Manakala untuk memotong sayur, sediakan papan lain

4. Elak makanan yang telah dimasak dari permukaan yang belum dibersihkan seperti papan pemotong, makanan yang belum dimasak

5. Cuci bersih peralatan dan perkakas dapur terutamanya yang bersentuhan dengan bahan yang masih mentah

6. Simpan daging, ikan dan ayam di dalam bekas yang bertutup

7. Cuci bersih semua bahan termasuk sayur yang memang dimakan secara mentah

8. Jika terdapat daging, ikan atau ayam yang dihidangkan dalam keadaan mentah sebagai santapan, pastikan ia segar

9. Masak makanan sehingga matang untuk membunuh bakteria punca penyakit

10. Lakukan pembersihan berkala dengan menggunkan bahan pencegah bakteria

Sumber: https://www.cleanipedia.com

Banyak Bentuk Cangkuk Langsir, Tapi Kegunaanya Tak Serupa, Yang masih menggunakan rail untuk sangkut langsir mesti tahu prihal cangkuk langsir. kalau tak ada satu, mesti tak cantik. Bukan tu sahaja. Kalau nak beli cangkuk langsir ni ada macam-macam rekaan. Ada yang 3 jari, 4 jari, 1 jari, pendek, panjang dan sebagainya. Rupanya, setiap satu bentuk cangkuk langsir ni mempunyai fungsi nya yang berbeza.

Pertama putih…dipanggil cangkuk tinggi khusus untuk sheer french pleat di sliding atau rod kayu

Kedua…cangkuk satu tinggi…khusus terutamanya untuk menyangkut palmet atau valance di rod kayu

Ketiga…cangkuk empat biasa selalunya digunakan untuk french pleat dan digantung di rail

Keempat…cangkuk satu biasa digunakan selalunya menggantung valance seperti palmet atau box pleat atau scallop di rail

Akhirnya yang kelima…cangkuk tajam dan selalunya digunakan dihujung palmet atau french pleat dan ianya bolehubah dengan mencucuk hujungnya yang tajam kedalam tape.

Mea Edie turut berkongsi cara penggunaan atau pemilih penyangkut langsir yang banyak orang guna iaitu jenis cangkuk tinggi dan cangkuk 4 biasa. Nampak macma sama. tapi sebenarnya memberi impak yang besar apabila selesai menggantung langsir

No. 1: untuk day curtain (railing belakang)

No. 2: untuk night curtain (railing depan)

Fungsi no. 1: supaya langsir tidak tersangkut pada braket railingFungsi no. 2: untuk menutup railing

Nampak sama tapi tak serupa. Untuk pengguna double railing pastikan guna cangkuk yang betul.

Sebeanrnya, Tak sesuai mencuci periuk menggunakan teknik sentalan lebih-lebih lagi dengan berus dawai. Ia bukan sahaja menyebabkan periuk anda calar, malah lapisan anti lekatnya pun hilang. Tapi kalau tak sental, tak hilang pula kotoran degil tu lebih-lebih lagi pada bahagian bontot.

Ada sesiapa boleh bagi petua nak tanggalkan kotoran ni..nak sental dengan berus besi anti rosak pula. Guna “cif” pun masih tak tanggal..


Tanam Bunga Matahari Macam Ni Tak Sampai 3 Bulan Dah Berbunga Cantik

Langkah 1 :
Dapatkan biji benih bunga matahari . Pilih lah benih yang di jual bermutu tinggi yang siap di gaul racun kulat. Jika anda dapat dari kawan pastikan benih dijemur kering.Tujuannya ialah untuk membunuh kulat dan bakteria yang ada pada biji bunga matahari.

Langkah 2 :
Untuk penyemaian pula, memerlukan tanah sebagai media tanaman. Pilih tanah yang gembur dan sebaik-baiknya yang telah dicampur dengan baja kompos. Seperti tanah organik. Siram tanah sebelum semai.
Benih boleh di semai terus dalam pasu, polybeg,bekas . Untuk lebih mudah dikendalikan. Semai benih dalam tray semaian atau bekas. Tekan benih yg hujung tajam nya menghadap ke bawah. Tekan sehingga benih tengelam.

Langkah 3 :
Setelah anak benih tumbuh setinggi sekitar 4cm hingga 6cm dengan 6 helai daun, barulah dipindahkan ke dalam pasu besar yang mengandungi tanah gembur tadi atau boleh juga ditanam terus ka atas tanah. TIP PENTING. Pastikan tanah yang digunakan betul2 subur dan pokok di baja 2kali sebulan supaya bunga terbentuk sempurna dengan kelopak penuh dan tidak jarang2.
Jika ditanam di atas batas,jarakkan satu anak benih dengan anak benih yang lain.Tujuannya supaya anak-anak pokok tersebut mempunyai ruang yang cukup untuk tumbuh dengan subur.

Langkah 4 :
Selepas alih anak pokok ke dalam pasu. Letak tempat redup sementara waktu untuk pokok pulih dari kejutan semasa dipindahkan. Selepas itu letak anak pokok di bawah sinaran matahari. Baja 2minggu sekali. Siram 2kali sehari pagi dan petang.

Langkah 5:
Kawalan perosak. Belalang ,beluncas dan siput merupakan musuh utama pokok bunga matahari. Jika ada serangan. Boleh guna racun brogard untuk atasi serangan belalang dan beluncas. Guna racun sipu jika ada serangan.

Langkah 6:
Bunga matahari biasanya berbunga ketika sudah mencapai usia lebih kurang dua bulan. Benih yang kami jual 50hari sudah mula berbunga. BESARNYA CIPTAAN ALLAH semua pokok bunga matahari akan menghadap ke arah sumber cahaya matahari pagi ketika berbunga.
Selepas kira-kira 3 bulan pula, biasanya tunas cabang bunga baru mulai tumbuh pada pokok.

Langkah 7 :
Selepas bunga menjadi kering. Boleh lah cantas dan asingkan benih dari bunganya. Beratus benih baru sedia untuk di simpan dan di tanam. Pastikan benih di keringkan sebelum di simpan.

Ada ramai orang di luar sana punya halia yang berbaki dalam peti ais. Mesti ramai tak tahu sebenarnya nak tanam halia senang sangat sangat. Saya dah biasa buat sampai orang nak beli anak pokok halia saya.

Inilah hasilnya. Yang ini dah boleh guna untuk masakan anda.

Wah! Memang jarang-jarang kita dapat lihat rumah yang diperbuat daripada kontena dekat Malaysia ni sebab tidak ramai yang buat.

Namun begitu, ada seorang individu yang telah berkongsi cerita rumah kediamannya yang diperbuat daripada kontena lalu mendapat perhatian wargamaya.

Bukan sahaja tampak menarik dan kelainan, malah idea konsep yang ditonjolkan nyata kelihatan amat unik sekali serta kreatif.

Menurut individu berkenaan, rumah tersebut hanya berkeluasan lebih kurang 900 kaki persegi sahaja dan telah menelan belanja kos anggaran sebanyak RM120,000.

Kos tersebut termasuk dengan kos pembinaan, perabot serta hiasan dalaman dan luaran kediaman tersebut.

Maklumnya lagi, konsep serta idea untuk membina rumah kediaman yang diperbuat daripada kontena ini adalah merupakan ideanya bersama isteri.

Pada masa sama, pemilik kediaman ini tidak menafikan rumah yang diperbuat daripada kontena akan berdepan dengan masalah suhu haba persekitaran kediaman yang tinggi berbanding rumah yang diperbuat daripada batu konkrit.

Lalu, pemilik kediaman tersebut telah berkongsi langkah yang boleh dilakukan untuk menangani masalah tersebut bersama orang ramai.

“Kami stay dah lebih kurang 3 tahun. So far tak de lagi isu besar terlalu panas. Macam kita stay rumah biasa je. Jarang kami on air cond. Banyak guna kipas n buka tingkap je. Kemungkinan isu utama adalah heat + humidity. Tapi kalau korang ada bajet lebih boleh upgrade ventilation method tu contoh letak insulator dan sebagainya

“Selain tu saya dan isteri banyak tanam pokok tak nak nampak rumah keras selain nak rasa lebih nyaman. Dalam rumah juga letak pokok-pokok. Bahagian belakang rumah ada “hutan kecil” yang wife buat untuk tanam pokok-pokok. Rumah ni ada 3 ruang santai lepak-lepak. 2 kat atas satu kat bawah,” tulisnya menerusi entri perkongsian di laman media sosial Facebook.

Jika kita dapat lihat, pemilik rumah kontena ini telah memilih tema warna hitam sebagai pilihan yang nyata membuatkan kediamannya tampak begitu elegan serta kemas.

Dengan pemilihan warna yang tepat, rumah yang diperbuat daripada kontena ini masih tetap boleh kelihatan begitu mewah sekali.

Kalau anda masih mencari idea yang unik, ‘fresh’ dan mahu kediaman anda tampak berbeza daripada orang lain, mungkin anda juga boleh melakukan perkara yang sama.

Sumber: Facebook Giler Deco

Ingin membina sebuah rumah diatas tanah kosong bukan satu perkara mudah. Pelbagai faktor perlu diambil kira. Pemilik rumah ini tidak mempunyai bajet yang besar tetapi ia bijak merancang. Bajet sekitar RM60k untuk kediaman Moden bersaiz 90 meter persegi ini.

Kediaman yang sempurna tidak semestinya bergantung pada saiz nya yang besar mahupun penggunaan bahan binaan serta perabot yang mahal. Tetapi cukup sekadar memenuhi keperluan pemilik dan juga selesa didiami.

Rumah moden yang terletak di negara Thailand ini dilengkapi dengan 2 bilik tidur, 2 bilik air, ruang tamu dan dapur. Dengan keluasan lebih kurang 90 meter persegi, kediaman ini kelihatan cukup selesa dan lengkap serba-serbi.

Pemilihan rona kelabu untuk bahagian luar menjadikan rumah ini lebih moden dan trendy. Segala kemasan telah dibuat dengan teliti dan memenuhi citarasa pemilik.

Walaupun ruang didalam masih belum di tatarias dengan sebarang perabot, rumah ini tetap nampak selesa dan sempurna.

Sumber : esanlumsing.com


4 Bahan Semulajadi Sebagai Rawatan Alternatif untuk Merawat Gout

Gout merupakan sejenis penyakit yang juga sebahagian daripada penyakit yang dikenali sebagai athritis. Gout menyebabkan pedih membakar, sakit menyengat kerengsaan dan bengkak pada bahagian-bahagian sendi seperti tumit, lutut dan sendi-sendi jari.Jika dibiarkan gout akan menyerang berulang-ulang kali sehingga boleh menyebabkan kerosakan pada sendi, tendon dan tisu.Mengikut statistik, lelaki lebih ramai mengidap gout dari wanita.

Gout berpunca dari asid urik yang terlalu banyak di dalam darah.

Jika sekali sekala kandungan asid urik dalam darah tinggi, ia tidak merbahaya kerana badan kita berkeupayaan untuk mengeluarkan asid urik yang berlebihan melalui kencing. Akan Tetapi jika keadaan di mana asid urik terlalu tinggi itu selalu berlaku ia akan mengakibatkan asik urik itu berkumpul pada bahagian sendi dan menjadi kristal yang keras.Individu yang mengalami masalah obesiti, mengambil minuman beralkohol, makan terlalu banyak daging dan makanan laut akan menghadapi risiko yang lebih tinggi untuk mengidap gout. Sesetengah ubat , seperti ubat darah tinggi dan kencing manis yang dipanggil “water pill” juga boleh meningkatkan risiko penyakit gout.

Pelbagai kaedah dan petua digunakan sejak dahulu untuk mengubati penyakit gout. Lama sebelum kemajuan perubatan mengambil tempat dalam masyarakat kita. Cuma kini, atas faktor kesibukan dan kurangnya pengetahuan,ramai pesakit gout memilih rawatan moden berbanding dengan petua tradisional. Berikut adalah beberapa petua yang digunakan untuk penyakit gout dan berkesan untuk individu yang mengamalkannya.

1. Buah kemunting.
Buah kemunting yang masak boleh dimakan begitu sahaja sebagai penawar gout. tiada jumlah atau sukatan tertentu.

2. Daun misai kucing
Daun misai kucing yang dikeringkan dan dijadikan teh boleh membuang toksin melalui pembuangan air kecil. Teh misai kucing boleh dijadikan minuman harian untuk diminum seisi keluarga kerana rasanya yang sedap. Teh ini juga boleh didapati dalam bentuk uncang dikedai-kedai atau farmasi dan selalunya dikenali dengan nama java tea. Teh ini untuk mencegah gout.seeloknya diminum selepas mengambil makanan laut dan makanan lain yang mengandungi kandungan asid urik yang tinggi

3. Ubi kentang.
Petua ini diberikan oleh salah seorang pelanggan nurseri herba saya dan diamalkan oleh beliau sendiri serta terbukti berkesan untuk dirinya. beberapa biji ubi kentang dibersihkan tanpa dibuang kulit.potong dengan pisau (paras) bahagian atas, bawah, kiri dan kanan hingga bahagian dalamnya berbentuk empat segi. Bahagian tengahnya dibuang. Jangan dimakan sendiri kerana bisa untuk gout. rebus bahagian yang dipotong tadi dengan air lebih kurang 1 liter (bergantung pada banyak ubi yang digunakan) tiada sukatan tertentu. setelah mendidih minum dan jadikan minuman harian hingga penyakit berkurangan insyaAllah.

4. Buah keladi candik/keladi merbah
Buah keladi candik yang masak berwarna oren terang dan menjadi kegemaran burung merbah menjadi penawar mujarab untuk gout. buanya dimakan beberapa biji(jangan terlalu banyak) sehari sehingga penyakit berkurangan

sumber: Melor.com

Penggalak Tanaman (Plant Booster) fungsinya mampu memudahkan tanaman menyerap baja. Secara tidak langsung penggunaan baja boleh diminimakan bila digandingkan dengan penggalak tanaman. Sangat sesuai digunakan di semua peringkat tanaman, dari anak pokok hingga berbunga, berbuah, hingga pokok tua.

Bahan-bahan:

Bahan A (Kisar Halus)

500gm Pisang berserta kulitnya
500gm Nanas
500gm Betik
500gm kangkung
250gm Belacan

Bahan B

5 biji telur
500gm gula merah
250gm beras hancur atau dedak ayam
1 liter susu cair
10 liter air bersih (lagi elok tanpa klorin)

Bahan C

500gm labu dihiris nipis lebih kurang 2mm tebal
3 biji Ragi

Cara-cara:

1. Campurkan bahan A (yang dikisar) bersama bahan B di dalam bekas untuk diperam dan dikacau rata

2. Campurkan pula susu dan labu yang telah dipotong nipis tadi

3. Hancurkan ragi dan taburkan di atas permukaan adunan bahan A, B dan labu. Jangan gaul. (Jangan tanya saya kenapa, kalau nak tau jugak pasal apa, sila tanya Jabatan Pertanian, dia orang suruh buat macam tu.)

4. Tutup bekas sama ada dengan kain atau penutup lain. Kain batik orang rumah pun boleh guna. Pastikan bekas yang digunakan tidak penuh. Perlu ada sekurang-kurangnyanya 1/3 ruang untuk udara dalam bekas peraman. (mikrob pun nak bernafas jugak).

5. Peram seminggu. Hari ke 5 dan ke 6, kulapuk dah mula banyak dipermukaan. Biar saja, jangan usik.

6. Baja akan matang setelah seminggu. Bila baja dah matang, kacau dan tapis. Bersabar waktu menapis, istighfar banyak banyak sebab proses menapis sangat menguji kesabaran. Plant booster ini agak pekat dan sedikit berlendir. Dan masukkan ke dalam botol untuk mudah disimpan.

Cara penggunaan:

Cairkan 10ml atau 20ml plant booster dengan 1L air tanpa klorin dan sembur atau siram pada keseluruhan pokok dan tanah. Ikutlah citarasa masing masing. Seperti biasa, saya selalu bermewah-mewah dengan penggunaan baja buatan sendiri. Kalau habis boleh buat lagi. Seronok pulak main peram- peram baja ni.

Gunakan sekali atau 2 kali seminggu. Adalah perlu diingatkan bahawa Penggalak Tanaman ini perlu digunakan bersama baja.

sumber: www.ilmutani.com

Pemilik: Muhamad Kamal dan Prof. Madya Dr. Faizah
Jenis Kediaman: Banglo
Lokasi: Shah Alam Selangor
Konsep: Taman Inggeris Tropika
Keluasan: 9720 kaki persegi

“Tujuan utama laman ini dibina adalah sebagai social outdoor space buat kami seisi keluarga dan dalam masa yang sama berfungsi untuk memberi terapi alami melepaskan lelah selepas penat bekerja seharian”.-pemilik.

Lot banglo berkeluasan 9720 kaki persegi ini di kelilingi oleh ruang hijau pelbagai kegunaan. Laman kediaman ini dibahagikan kepada 4 bahagian di mana setiap bahagian memainkan peranan yang berbeza namun melengkapi antara satu sama lain.

Memiliki 3 orang anak yang sedang meningkat dewasa membuatkan pemilik terpanggil untuk menyediakan ruang lapangan untuk aktiviti di luar rumah. Oleh hal demikian, keempat-empat ruang yang terbentuk telah mengambil kira penyediaan ruang aktiviti untuk anak-anak pemilik.

Ruang pertama merupakan kawasan hadapan kediaman. Keseluruhan lantai diturap sepenuhnya dengan menggunakan concrete imprint kerana ia berfungsi sebagai driveway laluan masuk utama ke kediaman ini. Namun, disebabkan oleh kedudukan lot yang sedikit beralun di bahagian laluan masuk, penggunaan pattern kasar diaplikasikan untuk mengurangkan kesan gelinciran. Tambahan pula, ruang hadapan yang berturap sepenuhnya memberi peluang kepada anak-anak pemilik untuk bermain peralatan beroda seperti basikal dan sebagainya.

“ Saya memang gemar melihat vibrasi rona yang ceria, oleh itu gabungan beberapa jenis tumbuhan renek seperti Plumbago capensis, Galphimia glauca, Hibiscus hybrid dan sebagainya dipadukan menghiasi ruang hadapan sisi kediaman membentuk laluan masuk ke laman ini”, terang pemilik.

Menambahkan lagi elemen landskap, sebuah struktur pagar kayu dengan kemasan putih diabadikan menyerlahkan lagi gaya laman Inggeris yang dibawa.

Melepasi pagar putih ini, kelihatan laman berumput terbentang luas tanpa sebarang penataan gaya. Seperti yang diperkatakan, pemilik inginkan sebuah ruang yang luas untuk anak-anaknya beriadah oleh itu lapangan rumput terbentang luas ini memberi peluang kepada mereka untuk melakukan sebarang aktiviti.

“Jika ada sebarang majlis atau keraian saya akan pasang canopy di ruang ini sebagai tambahan”, jelas pemilik. Hanya beberapa pepohon Plumeria spp. digunakan sebagai penanda parameter dan melindungi pandangan jiran berdekatan.

Berbeza pula dengan gaya di sudut belakang laman ini yang menjadi ruang ketiga. Sebuah pavilion yang dibina di atas split level menjadi main feature pada laman di ruang ini. Pembinaan pavilion ini juga merupakan salah satu kesinambungan kepada anjung yang dibina sebagai ruang memasak dan tempat bersantap terbuka buat pemilik seisi keluarga. Waktu petang hujung minggu diperuntukkan pemilik untuk bersantai di ruang pavilion ini.

Pembinaan split level menggunakan railway slipper sebagai sempadan binaan. Kepelbagaian level yang terbentuk mengurangkan impak mendatar yang membosankan di laman ini. Split level yang terbina diberi kemasan batuan terracotta yang digabungkan bersama batu bata dan pebble wash, disusun seakan bentuk bunga. Mewujudkan lagi kepelbagaian pattern di ruang ini, lantai yang tidak ditumbuhi oleh rumput disebabkan terlindung dari terik matahari di beri kemasan seperti lantai split level. Namun, pemilihan material yang mendominasi ditukar kepada concrete slab dengan kemasan pebble wash.

Melembutkan tembok dinding yang memagari laman belakang dan sebagai retaining wall kepada unit kediaman di bahagian belakang, pemilik memilih rimbunan pelbagai tumbuhan berdaun lebar seperti spesies Heliconia spp. dan Calathea luttea sebagai medium pelembut visual. Kehadiran bunga-bunga Heliconia spp. yang berbentuk seakan sepit udang memberi suntikan rona menarik, dalam kepadatan daun yang menutupi pemandangan keras dari tembok tersebut.

Kelihatan penerapan unsur taman Inggeris. Sebuah set meja kayu dicat putih untuk membangkitkan lagi aura konsep yang cuba dibawa, yang sekali gus memberi kemudahan santai pada ruang ini. Sebuah pintu gerbang turut dibina menjadi laluan ke laman belakang.

“Untuk mengurangkan kos dan kerja-kerja penyelenggaraan terutamanya tugas-tugas merumput, saya memilih untuk menurap hampir keseluruhan ruang di laman sisi kiri ini. Namun, jika turapan seperti concrete imprint digunakan, ia akan mengundang beberapa masalah seperti water clogging jika proses turapan tidak dilakukan dengan baik. Oleh itu, saya memilih untuk menggunakan concrete slab dengan kemasan pebble wash berukuran 1 kaki x 1 kaki yang di harmonikan bersama batuan sungai rona putih untuk membentuk permukaan poros”. Tegas pemilik yakin dengan solusi rekaan yang digunakan.

Quisqualis indica dengan gugusan bunga yang berbau harum menjadi penghuni di ruang ini memberi suntikan rona ceria. Dalam masa yang sama ia berfungsi menjadi penghalang pemandangan dari jiran bersebelahan. Ruang ini juga berfungsi sebagai makmal untuk meletakkan beberapa jenis tumbuhan yang baru menjadi sebagai sebahagian hobi pemilik seperti orkid dan ros. Ini kerana ia terlindung dari terik mentari dek disebabkan naungan pokok dan fasad bangunan bersebelahan. Pemilik boleh melakukan penelitian koleksi tumbuhan barunya dalam keadaan yang selesa dan santai.

Jelas laman yang dizahirkan berjaya apabila setiap ruang yang tersedia dimanfaatkan bersama. Penglibatan ahli keluarga dalam aktiviti luar untuk tujuan riadah mampu mengukuhkan ikatan kekeluargaan yang terbina. Walaupun sibuk dengan tugasan, masa yang terluang dimanfaatkan di laman sebaiknya sebagai terapi. Secara tidak langsung situasi ini akan meningkatkan kualiti kesihatan mereka sekeluarga.

Ada beberapa rakan dalam group bertanyakan tentang bunjut mis teri di dalam bakul pegaga saya. Kebanyakannya bertanya:

Sebesar mana bunjut itu? Kenapa tahi ayam?

Saya bentukkan bunjut sebesar penum buk tahi ayam semata mata, bekalan sebulan hingga dua bulan. Genap waktu, saya akan rungkai dan gaul bersama tanah. Saya lihat kesan yang positif untuk setiap pokok. Penggunaan bunjut ni menjimatkan, kerana baja kekal di dalam pasu, berdekatan pokok. Mak pesan “Pokok ni mcm kita la jugak.. bangun pagi pagi, breakfast utk mulakan hari”. Kena cukup air, cahaya, baja untuk su bur.

Saya beralih kepada baja tahi Ayam kerana kaya dengan kandungan NITROGEN dan Posforan (P) dan Kalsium (K). Baja ini merupakan baja jenis “SLOW RELEASE” iaitu tahap pengambilan nutrient lambat dalam tanah dimana ada dakwaan ia mampu memberikan nutrien kepada tanaman sehingga 6 bulan.

Sifat struktur baja ini bersifat menggemburkan tanah, memberikan kelembaban tanah, mengekalkan kesu buran tanah, memperbaiki pH tanah,memperbaiki tekstur tanah dan sebagainya.

Dulu saya pernah guna baja AB, kesan baja memang WOW namun peralatan saya terhad. Saya tak ada EC meter, kadang kala bancuhan lebih KAW, kesannya pokok saya le cur. Selain baja tahi ayam, saya komposkan sisa dapur sebagai baja bokashi. Ada fail yang saya post tentang cara buat bokashi dengan sisa dapur. Saya suka.. tapi baja ni terhad, bila saya jarang ke dapur, bekalan baja kurang.

Jadi, saya guna baja tahi ayam proses. Bukan apa, supaya kehidupan berjiran lebih tenteram. Kalau anda berada di kawasan kampung, mungkin boleh guna baja tahi ayam tidak terproses. Namun awas, khuatir masalah keban jiran lalat. Mungkin boleh dibakar dulu untuk membu nuh mikroorganisma ja hat.

Saya bukan “pakar”, belajar dari pemerhatian, learning by doing. Saya gunakan untuk semua pokok termasuk orkid, tin, limau kasturi, bidara dan semua pokok di dalam pasu. Namun untuk pokok sayur yang ditanam di atas batas, lebih baik di gaul bersama tanah, atau dibuat poket (korek sikit tanah berhampiran akar pokok, masukkan baja, timbus semula).
Sekian


Aksesori Diri? Tidak! Ini Aksesori Dapur

Dapur yang bersih adalah sesuatu kenikmatan yang kita tak boleh nak abaikan tetapi alangkah bagusnya jika kita ada aksesori untuk barang-barang di dapur kita. Tambahan lagi, dalam memiliki dapur yang minimalis juga dapat membangunkan lagi dapur kita. Nak tahu aksesori apa yang bagus untuk dapur? Lihat di bawah ini.

BOTOL BUMBU PORTABLE

Botol bumbu portable ini adalah botol kecil yang bumbu tetapi ia juga boleh digunakan untuk menyimpan ekspres gula, garam atau lada. Maksud eskpres ini adalah dengan secara ringkas, boleh terus mengambilnya dan meletakkan dalam masakan atau minuman.

KANTUNG BUMBU

Kantung dan botol portable ini lain sedikit. Kerana ia diperbuat dari plastik bening dengan ada tempat gantungnya. Kantung ini selalunya di tampal atau digantungkan ke dinding.

LACI AJAIB

Ia disebut laci ajaib kerana laci ini dapat menyimpan barang dengan jumlah yang begitu banyak berbanding laci biasa. Apa yang lagi menarik adalah, lebih banyak barang disimpan lagi tersusun rapi dan mudah untuk mencari barang yang kita mahu.

Baiklah, itu sahaja aksesori dapur yang dapat saya kongsikan. Anda juga boleh mencubanya di rumah.

Pokok ros atau mawar memang jadi penyeri laman. Ia antara tanaman hiasan yang paling disayanggi pemilik nya. Kepelbagaian warna dan saiz, menjadikan laman lebih menarik dan indah.

Saya nak share cara saya membuat pemulihan akar pokok ros & tanah utk dpt hasil bunga ros yg kepuk-kepuk. Seminggu sekali saya akan buat semburan tersebut menggunakan SET TONIK yg terdiri drp Zr Tonik, Zr Tonik Plus, BD, BC & BB.

Biasanya SET TONIK ni disembur pada hari yg sama membaja di sebelah petang selepas membaja

Dekorasi konsep moden kontemporari, wanita puas hati hasil ‘air tangan’ suami. Konsep hiasan rumah moden kontemporari lebih tertumpu kepada pemilihan warna-warna neutral antaranya ‘beige’ dan kelabu bagi mewujudkan suasana damai.

Saat kaki ‘melangkah’ masuk ke kediaman ini, rona kelabu lembut menerpa anak mata, sekali gus mencipta suasana penuh damai. Warna kelabu lembut itu diterapkan pada sofa rekaan moden di ruang tamu yang diserikan dengan hamparan permaidani rona sama bagi menyuntik kesenadaan.

Dinding dibiar polos tanpa corak bagi memberikan efek kediaman yang lebih luas. Konsep moden kontemporari diterjemahkan dengan baik pada setiap sudut  ruangan. Tidak terlalu sarat dengan perabot.

Bagi menaikkan seri kediaman, beberapa unit pokok di letakkan di beberapa ruang kediaman. Biarpun ringkas, namun pokok-pokok tersebut menjadikan kediaman tampak lebih segar.

Terdapat banyak perkara yang perlu diambil kira dalam proses pengubahsuaian yang pastinya memeningkan kepala. Jika anda seorang profesional sekali pun, setiap projek adalah berbeza-beza bergantung kepada kehendak pemilik, bajet dan macam-macam faktor lagi.

Artikel kali ini membincangkan tentang perkara yang patut anda tahu sebelum memulakan sebarang renovasi pada bilik air di kediaman. Dengan kajian yang mencukupi dan pengetahuan yang diperoleh, diharap proses ini akan lebih lancar dan berakhir dengan sebuah bilik air baru yang cantik dan menarik.

1. Jangkaan kos renovasi
 Sebelum memulakan apa-apa projek, adalah penting untuk anda tahu apa yang anda mahukan dan apa yang anda boleh dapat dengan jumlah wang yang sanggup dilaburkan. Saiz bilik mandi, kualiti bahan dan upah pekerja – semua ini merupakan faktor yang akan memberi impak secara langsung terhadap kos renovasi anda.

2. Susun atur dan pelan
Rancang dan bincang dengan teliti bagaimana susunan bilik air yang anda inginkan dengan kontraktor. Jangan takut untuk meminta pendapat dan idea dari pihak ketiga.

Buat umat Islam adalah lebih baik jika tandas anda tidak mengadap ke kiblat. Selain itu, elakkan meletak tandas berhadapan dengan pintu masuk kerana ia bukanlah perkara paling menyenangkan untuk dilihat dan mungkin terlihat tidak sopan.

3. Fahami dimensi bilik air
 Ambil tahu dan buat sedikit research tentang ukuran beberapa alatan utama yang diperlukan didalam sesebuah bilik mandi agar mudah untuk anda memperuntukkan ruangan buat sinki, tandas mahupun tab mandi dengan lebih efisyen.

4. Ketinggian yang tepat untuk sinki
 Kebiasaannya tinggi sinki adalah 32 ke 34 inci dari permukaan lantai bilik air. Tetapi anda perlu mengambil kira tentang ketebalan material kaunter yang ingin digunakan sekali agar penggunaan bilik air lebih selesa.

5. Semak saiz jubin yang dipilih
 Jangan terperanjat jika jubin 300×300 yang anda beli tidak menepati spesifikasi sebenar. Ini mungkin terjadi atas faktor sendi grouting dan ia boleh mempengaruhi susun atur dan perletakan jubin akan jadi tidak cantik.

6. Pasang sendiri (DIY)
 Kos memasang juga akan memaksa anda menambah bajet keseluruhan renovasi. Sebenarnya tuan rumah boleh mengurangkan kos dengan melakukan sendiri kerja-kerja pemasangan yang mudah.

7. Beri perhatian pada transisi lantai
Bilik air yang dipasang jubin perlu dipadankan dengan kemasan lantai diluarnya. Ramai pemilik yang terlepas pandang hal ini tetapi pemilihan jubin yang berpadanan adalah penting kerana ia dapat mempengaruhi transisi dari satu ruang ke ruang yanng lain. Seperti dalam kebanyakan kes, perancangan awal akan memberikan hasil yang memenuhi kehendak anda.


Elak Cili Tak Menjadi Musim Hujan, Ini Yang Perlu Dilakukan

Musim hujan memang agak mencabar untuk tanam sayur. Lebih lebih lagi jenis berdaun dan berbatang lembut seperti sawi, pakchoi dan sebagainya. Bahagian batangnya mula melembik. Kalau tanam pada medium yang jenis menakung air, lebih cepat dan mudah sayuran dianacam penyakit.

Periksa kadar kelembapan medium tanaman. Jika masih lembap, tak perlu lakukan siraman. Tetapi jika perlu lakukan siraman, hanya basahkan bahagian pangkal pokok. Elak air siraman terkana pada bahagian buah lebih-lebih lagi bunga. Ia akan menyebabkan buah mudah rosak

Apa pun jenis tanaman berbuah, proses pembajaan perlu dihentikan ketika buah mula matang. Di khuatiri, baja yang diberi bersifat panas dan merencatkan tumbesaran buah. Tambahan, pembajaan di musim hujan adalah tugas yang sia-sia kerana baja larut dan dibawa arus air dengan cepat tanpa sempat diserap tanaman

Kebanyakkan rekabentuk rumah baru kini dibina dengan bumbung yang flat atau rata. Dasi segi estetiknya, sudah tentu design sebegini nampak lebih kontemporari dan sleek. Tetapi tahukah anda, terdapat beberapa hal yang perlu dititikberatkan sebelum memutuskan untuk membeli atau membina rumah dengan bumbung rata.

Ramai pembeli masih musykil dan ragu-ragu tentang hal ini jadi Dr. Sr. Nuzaihan Aras Agus Salim dengan besar hatinya ingin berkongsi tips dan nasihat agar para pembeli tidak melakukan kesilapan yang akan memberi impak pada jangka masa panjang. Maklumlah, kos renovasi untuk bumbung sudah tentunya akan memakan belanja yang banyak. Kan rugi nanti.

Jika disoal tentang perihal bumbung rata ini, Dr. Uniey berpesan supaya jangan panik apabila sudah terbeli atau memiliki rumah dengan flatroof kerana   tidak semua bumbung rata memberi masalah. Berikut adalah pandangan beliau melalui ciri-ciri rekabentuk bumbung rata dan kesan terhadap penyenggaraan bangunan. Bumbung yang rata ini tidak akan menimbulkan masalah jika:
– Ada sedikit kecuraman pada bumbung.
– Sambungan bumbung rata kepada setiap elemen utama bangunan seperti dinding dan bumbung rata dilihat melalui menggunaan flashing atau tidak nampak dari luaran, bermaksud terdapat lapisan kalis lembap dalam perincian sambungan bumbung rata ke dinding.
– Material yang digunakan melalui perincian elemen bumbung rata atau dikenali sebagai flat roof detailing yang lengkap.

Masalah juga akan timbul sekiranya terdapat kelemahan kualiti dari perkara di atas.
Contohnya:

1. Masalah kualiti lepaan di mana kontraktor tidak memastikan bumbung tersebut dlm keadaan sedikit curam mahupun meratakan permukaan. Akibatnya, bumbung akan menakungkan sedikit air apatah lagi kandungan yang banyak.

2. Kelemahan dibahagian sambungan. Tiada lepaan Damp Proof Course (DPC) dari bumbung ke dinding untuk elakkan serapan air, atau, tiada flashing sheets seperti aluminium diletakkan di sambungan ini untuk mengelakkan air meresap melalui percikan air hujan.

3. Penggunaan material kalis air tidak digunakan bagi mengelakkan serapan air. Serta tidak mempunyai saluran tread di bawah bumbung rata. Tread merupakan satu garisan lurus dan panjang serta mempunyai kedalaman lebih kurang 3mm dan lebar lebih kurang 10mm. Tujuan elemen ini adalah untuk mengelakkan air hujan yang mengalir di tepi bumbung rata lalu melimpah dan mengalir masuk ke bahagian tengah bumbung.

Kerosakan bagi kelemahan di atas, pembeli akan menerima:

1. Siling dan bumbung berkulat akibat dari kelemahan kontraktor meratakan lepaan mahupun tidak membenarkan sedikit kecuraman air.

2. Air turut meresap ke elemen bangunan lain sepert dinding dan siling bangunan utama.

3. Air yang kerap mengalir menyebabkan ‘kebocoran’ di kawasan bawah bumbung rata sekiranya waktu hujan lebat.

Namun begitu, jika kesemua ini telah diambilkira oleh kontraktor dan arkitek, perkara ini tidak akan terjadi atau proses pertumbuhan kulat mungkin boleh dilambatkan. Oleh itu, bagi memastikan bumbung rumah anda ada elemen di atas, apa yang pembeli boleh buat adalah dengan melakukan sedikit ujian keselamatan.

1. Ujian laluan air. Anda perlukan getah paip yang panjang. Alirkan air yang sangat banyak ke atas bumbung kemudian lihat arah air itu mengalir. Jika air tiada arah atau tidak selari, bermaksud bumbung anda tiada kecuraman. Oleh itu, anda ambil spirit water level yang boleh didapati di hardware dengan harga kurang RM10 untuk letakkan di tengah tengah dan tepi bumbung rata tersebut. Lihat spirit level berkenaan. Buih itu duduk di tengah-tengah atau menyenget. Seharusnya ia menyenget. Lihat kecenderungan buih dalam garisan air tersebut. Buih seharusnya keluar dari garisan tengah. Di mana kedudukan buih berada bermaksud di situ kawasan lebih tinggi.

Jika terdapat buih di tengah, anda tunggu sebentar sehingga hampir 70% air mulai kering. Lihat kawasan takungan air. Di mana kawasan air bertakung itu bermaksud, di situ contractor tidak melakukan lepaan rata dengan baik. Pastikan takungan tidak langsung berlaku walaupun kedalaman takungan hanya 1mm. Anda ambil gambar dan majukan kepada kontraktor untuk pampasan. Tetapi boleh tuntut dalam tempoh DLP. Jika tidak, anda perlu baiki sendiri.

2. Ujian kedua adalah melalui pemerhatian. Anda kena lihat di setiap sambungan bumbung rata ke dinding. Ada atau tidak kepingan aluminium sama ada di cat atau tidak, ia seharusnya di situ. Jika tiada, ini sedikit rumit. Anda perlu lihat, jika hujan lebat, ada atau tidak resapan air ke dalam (1) dinding atau siling rumah anda yg saya pasti, kawasan ruang tamu atau bilik utama atau (2) resapan air di bawah siling garaj kereta sambungan ke dinding luar rumah. Ambil gambar untnk tuntutan jika masih di bawah DLP atau puan perlu baiki dengan saranan di atas (No 2)

3. Ujian observation melihat ada ya “tread”. Lihat di bawah bumbung rata di kelilingnya. Pastikan ada satu alur dgn kedalaman 3mm dan jaraknya lebih kurang 100mm dr tepi bumbung rata anda. Dan dari masa ke semasa, anda kena pastikan alur ini tiada kulat, perlu dibersihkan. Jika tidak, air akan melalui di atas kulat berkenaan dan masalah yg sama turut terjadi. Jika tiada tread, tidak mengapa cuma akan ada lembapan kelak. Anda ambil gambar dan buat aduan. Jika tidak, anda terpaksa membuat tread tersebut dgn menebuk lubang siling dan alur berkenaan.

Tambah Dr. Uniey lagi, “Tidak semestinya bumbung rata itu ada masalah. Bagi mata kasar saya, masalah yang berlaku hanya di luar bangunan. Namun begitu, sebagai pembeli anda cubalah jalankan ujian yang saya sarankan tadi.”

Kajian demi kajian telah dilakukan oleh Dr Ghani dan dibukukan oleh beliau tentang bagaimana tumbuh-tumbuhan ini mampu mengatasi pelbagai masalah penyakit kronik seperti darah, tinggi dan juga diabetes. Malah menurut statistik, terdapat 30% daripada rakyat Malaysia yang menghidap penyakit tekanan darah tinggi yang merupakan pembunuh senyap dan paling digeruni ia mampu membuatkan seseorang diserang strok secara tiba-tiba.

Cara-cara menghasilkan teh pegaga untuk penyakit darah tinggi

Musim panas ni mesti bil elektrik melambung. Al Maklumlah aircond setiap ruang dibuka dalam tempoh yang lama pula tu. Berikut impiana kongsikan 7 tip untuk jimatkan bil elektrik ketika menggunakan aircond

1. Tutup suis utama
Bukan hanya tutup aircond pada alat kawalan jauh sahaja. Suis utama pun perlu di tutup. Dengar kata, jika anda amalkan teknik ini ia dapat menjimatkan bil elektrik sehingga 10%

2. Tetapkan masa penggunaan
Tengah malam, suhu di dalam bilik akan turun. Secara tidak langsung suhu di dalam bilik sedikit sejuk. Jadi, setkan masa penggunaan aircond pada alat kawalan jauh sehingga pukul 1 sahaja atau maksimum 2 jam. Selebihnya, on kan kipas

3. Tetapan Mode dan suhu untuk jimat elektrik
Setkan mode “dry” pada alat kawalan jauh dengan tetapan suhu 24. Jika tetapan suhu lebih rendah dari 24, ia akan mengakibatkan kompresor bekerja lebih. Secara tidak langsung ia akan menyebabkan penggunaan elektrik tambahan.

4. Gunakan kipas
pasang kipas dan buka pintu serta tingkap terlebih dahulu sekurang-kurangnya 1 jam sebelum on aircond. Cara ini dapat memastikan haba panas di dalam bilik dapat dibebaskan atau keluar. Kemudian baru on aircond

5. Bersihkan penapis penyaman udara setiap bulan
Tiba-tiba angin dari aircond terasa panas atau angin yang dikeluarkan terlalu perlahan. Ini menunjukkan penapis aircond anda tersumbat. Hal ini sekali lagi akan menyebabkan kompresor bekerja lebih. Sebaiknya, cuci penapis aircond setiap bulan

6. Tukar aircond berusia lebih 10 tahun
Sebaiknya, tukar aircond yang telah berusia. Kondisi aircond yang berusia juga antara salah satu penyumbang kepada penggunaan elektrik berlebihan. Ia disebabkan oleh kondisinya yang tidak berfungsi secara baik.

7. Beli aircond 5 bintang
Perasan tak setiap barang elektronik ada pelakat 5 bintang? pelekat tersebut telah dikeluarkan oleh Suruhanjaya Tenaga. Jika produk tersebut mendapat 5 bintang, ini bermakna ia jimat tenaga


Makeover Sendiri Bilik Air Dengan Bajet Tak Sampai RM500, Hasilnya Diluar Jangkaan!

Dewasa ini, banyak kita lihat pemilik kediaman yang melakukan sendiri ubahsuai pada kediaman. Ia bukan sahaja menjimatkan, tetapi proses ubahsuai juga akan menjadi lebih mudah dan singkat, memandangkan tuan rumah sudah tentunya tahu apa yang dimahukan.

Projek kami suami isteri ketika PKP, dah siap!

LANGKAH-LANGKAHNYA;

step 1 – sanding (kertas pasir gred 320)

step 2 – primer coating 2 layer (Nippon paint protective coating)
step 3 – Epoxy floor paint (2 layers KTH, white)
step 4 – buat corak (diecut hard plastic cover, KTH epoxy floor paint, black)

step 5 – Epoxy Clear Finish (2layers Nippon)

KOS & BAHAN YANG DIPERLUKAN;

total lebih kurang RM500 untuk,
– cat kapur oren (Nippon dalam cod cheetah spots)
– epoxy hitam 5L
– epoxy putih 5L
– coating
– dan lain-lain

cat cukup untuk digunakan pada 3 tandas, termasuklah 2 tandas lain yang kami cat putih dan hitam keseluruhannya.

Tip tambahan :
– Guna 4″ sponge roller refill utk buat cop cop je, xyah guna batang roller.
– Cermin, shower n towel holder tu spray guna black matte.

Rumah Menatap Kebiruan Di Negara Australia Ini Jadi Tarikan. Mengubah segalanya menjadi sebuah tempat privasi dan tenang. Bondi Beach Apartment, dapat menyediakan sebuah tempat untuk seseorang yang memerlukan ruang sendiri. Selalunya, design rumah seperti ini, dimiliki oleh mereka yang benar-benar menghargai rumah.

Jika dilihat, TV yang dipasangkan keluar dari atas kerana ia tidak mahu menghalang permandangan laut yang indah itu. Pereka rumah ini, lebih mementingkan ketenangan bagi pemiliknya. Oleh kerana itu, banyak design boleh dilihat design yang tenang dan simple. Tidak dilupakan, warna-warna hitam yang digabungkan dengan warna putih, dapat memberi kesan nyaman kepada penduduk.

Selain dari itu, kegunaan kayu jati atau kayu campuran banyak digunakan di dalam rumah ini untuk menampakkan lagi premium rumah tersebut. Tidak semestinya, kaca atau corak marble sahaja yang boleh menyerlahkan rumah, bahkan kayu yang cantik, kadang-kadang lebih sesuai. Daripada gambar yang boleh dilihat, penduduk yang membeli rumah seperti ini, tidak akan bosan untuk bangun atau buat kerja setiap hari. Ini kerana setiap hari, mereka akan tenang melihat kebiruan laut yang indah. Ia juga dapat menangani stress dalam membuat kerja.

Antara aksesori penting di hari raya untuk kediaman adalah balang kuih raya. Bukan sahaja isinya menjadi perhatian, reka bentuknya juga turut diteliti. Sudah pasti, balang kaya sentiasa menjadi pilihan dek rekaannya yang menarik. Terdapat juga balang kuih raya yang diperbuat dari plastik. Namun, krekaanya sangat terhad dan kalau yang cantik pun harganya mahal. Balang kuih raya plastik ini kebiasaanya menajdi pilihan mereka yang mempunyai anak atau cucu ramai. Almaklum lah takut pecah kan.

Tapi, kali ini IMPIANA nak ajar anda cara menghasilkan balang kuih raya cantik dari bekas plastik 90sen sahaja. Bekas ini juga kebiasaanya digunakan penjual kuih raya. Jadi kalau dah ada balang plastik macam ni, tak perlu beli dah. JIMAT!

Bahan-bahan:

Balang plastik
Tisu bercorak
Gam Kraf
Gunting

Hasil seni kreatif anak muda ini memang tidak dapat disangkal. Juara Pereka Muda Milik Pelajar UIAM & City University Of Malaysia (AYDA). IMPIANA ingin mengambil kesempatan untuk mengucapkan tahniah kepada kedua pelajar yang mempunyai bakat menzahirkan sebuah rekaan terbaik.

Muhammad Afzal Hasmi dari kategori Seni Bina dan Amirah Afiqah Abdullah dari kategori Reka Bentuk Dalaman, diumumkan sebagai pemenang emas Anugerah Pereka Muda Asia 2021 (AYDA) ke-14 untuk kedua-dua kategori berkenaan.

Pengumuman itu dibuat pada majlis kemuncak anugerah yang disiarkan secara maya baru-baru ini.

Anugerah AYDA 2021 dianjurkan oleh Nippon Paint Malaysia bersama rakan kerjasama syarikat IJM Land Berhad. Sebanyak 1,276 penyertaan diterima dari kedua-dua kategori Seni Bina dan Reka Bentuk Dalaman pada tahun ini.

AYDA 2021 bertemakan ‘FORWARD: Amplifying Empathy Through Design’ dan mencabar generasi pereka muda untuk melangkaui batasan reka bentuk di luar ruang satu dimensi.

Ia juga menilai permintaan pelanggan yang kian berubah menurut zaman di samping mengambil kira kemampanan dan penjagaan alam sekitar.

Pengarah Urusan Kumpulan Nippon Paint Malaysia, Yaw Seng Heng, berkata reka bentuk pada masa kini perlu menerokai pemahaman emosi pada tahap yang kian meningkat.

“Pereka seni bina dan reka bentuk dalaman bukan sahaja perlu meningkatkan nilai komersial rekaan mereka tetapi juga memelihara alam semula jadi dan memahami emosi manusia.

“Pemenang kami berjaya menyampaikan objektif tema di dalam rekaan mereka dengan penyelesaian reka bentuk yang berkesedaran dan merangkumi kemampanan serta mangambil kira faktor sosial dan emosi,” katanya.

Muhammad Afzal dari Universiti Islam Antarabangsa Malaysia dianugerahkan pemenang emas bagi kategori Seni Bina dengan projeknya yang bertajuk `Pusat Komuniti Sejahtera’.

Rekaan seni binanya mempunyai kemudahan yang inovatif dan bertujuan memperkasakan keusahawanan tempatan agar rezeki mata pencarian dan keperluan sosial rakyat dapat dikekalkan pada `norma baharu’ demi mencapai komuniti sosio ekonomi yang harmoni dan berdaya tahan.

Manakala Amirah Afiqah dari City University Malaysia muncul sebagai pemenang emas untuk kategori Reka Bentuk Dalaman dengan projeknya yang bertajuk ‘Bakau’.

Rekaan ini berikhtiar membangunkan hab pertanian dengan pelbagai aktiviti harian seperti komersial, sosial, pendidikan dan pusat pemeliharaan agar manusia dapat hidup di alam sekitar ekosistem kehutanan paya bakau yang mampan.

Kedua-dua pemenang membawa hasil rekaan mereka dan mewakili Malaysia ke pusingan akhir di peringkat antarabangsa di mana mereka akan bersaing dengan barisan pemenang emas dari 16 negara yang lain.

Pemenang hadiah utama untuk kedua-dua kategori tersebut berpeluang menghadiri program Design Discovery selama enam minggu yang dibiayai penuh pada tahun 2022 di Universiti Harvard Graduate School of Design di Boston, Amerika Syarikat dan bernilai ASD10,000.

Pengarah Urusan IJM Land Berhad, Dato’ Edward Chong, pula berkata reka bentuk pemenang anugerah adalah penuh dengan pembaharuan.

“Kami percaya usaha kerjasama syarikat kami dengan AYDA dapat terus menggalakkan pelajar Seni Bina dan Reka Bentuk Dalaman untuk cemerlang dan memperkasakan kebolehan mereka sebagai pemangkin yang boleh mempengaruhi persekitaran masa hadapan.

“Sudah lapan tahun kami bekerjasam dengan AYDA. Ia adalah satu perjalanan yang sungguh hebat dan kami berharap dapat terus menjalinkan kerjasama ini bersama AYDA,” katanya.

Ini adalah tahun kedua pertandingan AYDA dikendalikan secara maya oleh kerana COVID-19.